
PREFACE. 

The following Versions follow the numbering of the 
last unabridged edition of " Prose Extracts" and the same 
order, viz. Oratorical, Historical, Philosophical, Anecdotes 
and Letters. 

In the abridged work (the " Selections") the Anecdotes 
and Letters come first; the Versions of which will be 
found at the end of this volume. The other extracts in 
the Selections are mixed : but the corresponding Versions 
will be readily found by referring to the list of Contents 
on p. vii of that book, which gives the number and 
section of each extract, corresponding to the number of 
the Version in the four sections of this book. 

About 100 passages have been translated, viz. Or. 
26, Hist 21, Phil 21, Anecd, and Letters 32. Of these 
I owe Nos. 0. 1 and 10 to the kindness of the late 
Rev. A. W. Potts, of Fettes College, who did them 
expressly for my book. 

Nos. H, 12, 16, 24, 36, P. 35, 38 were, wholly or 
mainly, done by my former private tutor, Mr R. ShiUeto, 
to whom I doubtless owe one or two phrases in a few 
other passages. 

In three other cases, H, 18, P. 23 a, 37, I have made 
use of copies furnished by friends. To these I have 
ventured to add initials, though they contain alterations 
or additions of my own that had to be introduced for 
various reasons. For the unsigned versions, I must 
remain solely responsible. 

Additions, corrections or suggestions will be received 
with thanks. 

The Versions are printed on one side only so as to 
afford facilities for cutting out single passages and also for 
annotations. 

SELECTED VERSIONS. 



I. ORATORICAL EXTRACTS. 

(1) Consideranti, iudices, quo tempore hie f actus sit reus, 
contemplanti hoc armatorum praesidium, salutare id quidem 
et adversus tumultus necessarium, novum tamen atque inusi- 
tatum ; sentienti (nequeo enim non sentire) quanta uniuscu- 
iusque vestrum animus perturbatione concitetur: cogitanti 
quanto in periculo versentur res et caput viri per se omnibus 
carissimi clarissimaque orti familia, cuius e familia, ne dicam 
e patria, praeter ipsum nemo est omnium qui aequo animo 
iudicii exitum possit expectare : haec inquam omnia mecum 
animo volventi videor mihi nunquam antea (aperte enim atque 
ingenue confitebor) pari animi perturbatione in iudicio ad 
diceudum surrexisse. 

Neque a vobis, indices, postulo, quod vix postulandum 
videtur, ut vos minore animi solicitudine agitemini, tamen per 
patriam per lovem optimum maximum, cuius sempitemae 
iustitiae eam quae mortalibus datur particulam vestrum est 
hodie dispertire, hoc, quod iure mihi videor postulare, obsecro 
atque obtestor ut pro virili parte omnem invidiam omnem 
offensionem ita animis eiciatis, ut vel damnando, si hie hoc 
seel ere teneatur, vel si fuerit innocens, pari constantia senten- 
tiarum absolvendo, Populo Romano tranquillitatem stabiliatis, 
idque spretis iis insidiis iisque clamoribus qui sunt ab inimicis 
conflati ut hie re praeiudicata in indicium adducatur. 

A. w. P. 

(5) Cum Hortensius noster, judices, multis verbis et varia 
conjectura vos docuerit quemadmodum hanc ego causam de- 
fensurus essem, cum fere nullos non locos mihi pertractaverit 
quos parum credibile erat me tractaturum, cum tanta cura ac 
sollertia orationis mihi fines descripserit intra quos vix fieri 
potest ut consistam, non alienum fortasse fuerit si ego, contra, 
causam hujus talem, qualis revera est, exponere audeam, ut, 
quae ego sum defensurus, ex me ipso audiatis. 

Gam autem ille tot verba f ecerit de iis quae ^;o non sum 
dictamsy mihi inyicem de iis quae ille dixit anmn illud liceat 
attingere, at yob appellem, judices, at vos rogem, si qais 
anqaam vestram vel jadicandi vel spectandi caasa jadido 
anqoam adfait, nam ante hone diem accasatorem pablice con- 
stitatom aadieritis qai caasam tanta arte tantoqae ingenio 
exposaerit, qai adeo elaboraverit argomenta, qai in oratione 
tantos excessas fecerit^ qai omnino offidam saam tarn accarate 
et oopiose exsecatas sit qaam Hortensias hodie. Neqae vero 
id £Ekctam aadeam reprehendere, vel accaratias expendere 
qaam pradentiam in agendo ille adhibaerit : et longissime 
abest at de ea qaerar. Blad tantam rogo at palam efferatis 
qaod haad dabiam est qoin tadte vobiscam jamdia repatetis, 
et at qaod ego collegi vos idem colligatis, sensisse eam quantam 
in caasa saa laboraret et haerei-et, longe alitor qaam in caeteris 
de fiEunosis libellis qaaestionibas qaibas antea interf aisset, et 
insolitis reram difficaltatibas coactam insolitam dicendi ratio- 
nem iniisse. 



(6) Atrocissimom sane crimen et maxima cam liberalitate 
et modestia objecit mihi Hortensias : scilicet me adolescentem 
esse : id qaod eqaiden^ neqae infitiari neqae excasare aadeam ; 
excepto qaod me votis saltem in eorom potias nameram vin- 
dicare velim, quibas cam adolescentia extinguantar stidtitiae, 
qaam qaibas ignorantia tantam ex asa permanserit. Possitne 
necne adolescentia opprobrio caiqaam dari, non mihi jadican- 
dam videtar ; sed illud certe baud dubium, seneetutem ipsam 
jure ejus contemni posse, cui, praetermissis quae vitam potuis- 
sent emendare occasiones, voluntatis pravitas libidinibus ex- 
haustis permaneat. Qui malis toties ex peccatis edoctus, 
peccat usque, pervicacia tantum mala stultitiae superaddita, is 
certe vel odio vel contemptui esse, is ne cano quidem capite 
adversus contumelias defendi debet; quanto igitur majori est 
ille odio, qui quantum aetate procedit, tantum a virtute dis- 
cedit, et pronior in vitia, vitiorum deminutis illecebris, fertur ; 
qui denique pecunia, qua nescit uti, venundatus, vitae reliquiis 
in pemiciem patriae abutitur. 



i^ 

(7) a. Mageirio quodam capital! crimine in judicium vo- 
eato, Heveius hie noster, vir locupletissimus opulentissimusque 
ex vinariis, et in eo gCDcre quaestus honestissimus, qui nunc 
judices vestrum implorat auxiHum, cum testem quemdam — satis 
incommode quod ad ilium pertinebat, — antea in suis negotiis 
adhibitum et pro nequissimo cognitum, ab accusatore produci 
videret, rem totam, non minore cum suo incommodo, apud 
judices narrat Instat statim is qui reum defendebat, ut 
juratus testimonium dicat; juratus dicit. Itaque infirmata 
illius fide, absolvitur reus. Faucis post diebus, iste quum 
Heveium forte in publico offendisset *heus tu' inquit 'quid 
est quod alienis te negotiis inseras? At mehercule non im- 
pune nostros lacessiveris.' 

(7) h, Scitote indices, duo genera vatum esse, unum eorum 
qui vel re vel opinione divinitus instincti, falsa etiam nonnun- 
quam vaticinentur, alterum et idem veracissimum, eorum qui 
quae ipsis certum est exsequi praedicunt ; quorum ex numero 
ftiit iste; neque enim Di soli hanc artem profiteri videntur. 
Itaque Heveius miser, postero die sub vesperem in obscuro 
quodam angiportu canibus istius insecutis deprehensus, cujus 
instinctu, qua auctoritate incertum, repente de medio, ut qui 
nullus fuisset, a propinquis et ab amicis abreptus est Quid 
fecisset, quid poenae subiturus esset sive quaestionem sive 
crucem, sive in insulam aliquam deportationem, omnia pariter 
ignorabat; excepto quod statim misero apparebat se eo crimine 
iusimulari quod istius majestatem imminuisset. Interea — 
seclusorum enim a luce communi tam nulla quam mortuorum 
recordatio, et cursum rerum ac vitae lacrimae miserorum et 
metus nihil impediunt — interea eaedem quae antea solis ac 
temporum vices, eadem quae antea praetons atque aulae ne- 
gotia, eadem convivia, eaedem quaestiones suo et ordine et 
tenore peraguntur. 

(9) Ecquis hie finis erit, judices ? Non erit. Non satis 
erant vulgaria ilia verbera, virgae, flagella, lora. Reperta est 
arbor quaedam indigena validis et acutis spinis instructs., qui- 
bus, ut illis non contenti cruciatibus, miseros homines verbera- 
bant. Ne his quidem contenti, abditissima quaeque naturae 
scrutantes, si qua mansuetudinem suam exuisse videatur, 

malam quandam herbam, acri et mordad veneno, invenerunt, 
quae vulneri adhibita febrem et saepe mortem inducit. Hanc 
etiam illis vulneribus adhibebant. Non ignore, iudices, homi- 
nes ita natura constitutes esse ut quosdam nulli corporis 
dolores opprimant; quibus quidem, quo infirmius fiat corpus, 
eo magis confirmetur animus. At qui sues possunt, iidem 
liberorum et amicorum cruciatus perferre non possunt. Ut 
accedat igitur aliquid his miseriis, pueros insontes productos 
ipsis coram parentibus foede verberabant, ita quidem ut patri- 
bus cum filiis, adverse ore, adv^rsis brachiis, adverso corpore 
coUigatis, camem ipsam verberibus lacerarent, eo potissimum 
tanquam Fmiae quaedam exsultantes, quod scirent ita uno- 
quoque ictu aut animum aut corpus utriusque laedi, et mode 
filium cruciari quod pater, mode patrem quod filius invicem 
suas acciperent plagas. 

(10) Huic concilio adhibebantur adolescentuli, qui, ut 
mos est ceteris in provincia adolescentulis, eas artes, quibus 
fortunae comparantur, cun^ damnis detrimentisque nequitiae 
studebant conciliare. Quem ad finem tactus iuvenum miseri- 
cordia, Singius sese per luxurie lucrique vias uno eodemque 
tempore ducem fore profitebatur. Ille (callebat enim ante 
alios se gratum acceptumque praebere iis quos e re esset aucu- 
pari) id agebat ut, perpetiio voluptatum oblectamentorum 
conviviorum apparatu, ii, qui conciUo adessent, nee negotiis 
gerendis, nee quid ipse ageret, accurate investi^mdo, nimium 
vacarent. 

(10) &. Epulantibus aderant callidissimi cantandi saltandi- 
que artifices, magnus optimi vini numerus, exquisitissima 
Arabiae unguenta, ne multis, quicquid luxuriem huiusmodi 
conviviorum lautiorem efficere poterat. Ipse, praestigiarum 
artifex callidissimus, inter dissolutos continens, sobrius inter 
ebrios, in ipso gremio sinuque inertiae strenuus, idoneam 
nactus opportunitatem, tanquam non de industna sed casu ad 
istos, obsignandi causa, libellos maximi momenti apportandos 
curavit. Itaque cum non sit, patres conscripti, probis moribus 
adolescentulorum nedum vino incalescentium, in alienis mori- 
bus malas artes suspicari, factum est ut nulla, ut in tali 
tempore assolet, fraudis suspicione, quaecumque aflTerrentur 
obsignarentur tabellae, et audacia consilia, quorum causa 
epulae illae erant apparatae, ad optatos exitus perducerentur. . 

A. w. p. 

(11) Turn enim maxime, judices, cum plures imperiosas 
cupiditates arroganter miscent homines, labefacta prudentia, 
contrarias in partes distrahitur animus : fieri potest ut una 
aliqua cupiditas, animo potita, conciliatis mentis facultatibus, 
vim omnem intelligentiae vel cognitionis humanae ad id quod 
cupiat efficiendum convertat ; sed ut id fiat, necesse est sola 
per se imperium obtineat, ceteris libidinibus aut desistentibus 
aemulari aut ipsis tamquam ancillulis servientibus. Deus 
enim qui non introitu prohibere voluit, noluit in homine 
sociari libidines: quae si quando coeunt, sua ipsae discutiunt 
consilia, converso in tumultum quod spe vel re ipsa com- 
paraverant regnum. Instat unaquaeque barbaro clamore, ut 
sibi potissimum obtemperetur, sibi soli inserviat animi calli- 
ditas: unaquaeque ceteris obstat et maledicit: itaque dum 
communi odio et furore pacem hominum et virtutes exagitant, 
tamen discordia ut inter tumultuantes flagrante, ipsae scelestam 
conjurationem pervertunt. Hae sunt illae Furiae, judices, 
domesticae illae Furiae quae sanitatem ac prudentiam per- 
turbent et imminuant; quarum vi mens ipsa concussa et 
distiticta, intemo patefacto tumultu, tamquam divino testi- 
monio animi depravationem et foeditatem arguit. 
Cf. Cic. de Fin. 1. 18, 68, 69. 

(14) Non fieri potest, judices, ut praetores binis tantum 
praediti manibus ipsi istas pecunias accipiant, quas quidem ut 
acciperent, tot tantasque praetoribus apud Indos dari solitas, 
tot manibus opus esset, quot Indorum in templis statuis 
deorum affixae videntur. Multos ex Europaeis, aliquanto 
plures ex Indis, iste tanquam manus habuit. Scitote enim 
illos lingua immodicos et solutiores, hos, si quid mali susci- 
piant, occultiores, neque pariter ad iram pronos esse, neque 
tam libero vel sermone vel animo quam nostros uti. Itaque 
habuit, inquam, is videlicet qui negat alienis se teneri scele- 
ribus, ex Indis plurimos, non duo tresve tantum, ministros: 
et ita quidem per provinciam dispositos, ut nemo unus cum 
altero communicaret consilia. Baro enim duobus simul in 
eadem pecunia consciis utebatur ; aliae aliis in singulis rebus 
distribuebantur partes, adeo ut haec corruptelarum tanquam 
disiecta membra vix in unum crimen colligi possint, sed passim 
scrutantibus alia alia in parte dispersa appareant. Itaque his 
artibus crimina tota dissolvi posse confidit. 

(15) At enim Indorum principum regulorumque profert 
iste laudationes : quas quidem audiremus, nisi liquidius appa- 
reret quam vellem, quemadmodum apud istos principes sub- 
scriptiones in laudationibus hujusmodi comparentur, et quam 
abjecte cogantur cum accipere tum gratiis prosequi injurias. 
In nonnullis vero istorum, judices, nescio an nihil turpius dici 
possit, quam quod gratias tulerit; quales audio eum etiam a 
miseris regis Oudiae filiabus tulisse gratias; gratias nempe 
agunt quod sibi tantulum vitae relict um sit — et, mehercule, 
complures istiusmodi laudationes, vel si sexcentis opus sit, 
idem possit comparare eo pacto, ut ipse nunquam redeat illuc. 
Nos autem, judices, non laudationibus, non tecto sermone, 
verum apertissimis criminibus istum Senatus nomine urgemus: 
quae cum vobis probaverimus, faciemus ut illae laudationes, 
aut plane falsae et suppositae videantur aut ita conflatae ut 
cumulum istius crudelitati afferant. 

(16) Quorum testimonia antequam attingamus non alie- 
num fuerit vos aliquid de toto genere hujuscemodi testium 
commonere, id quod, ne nostra infantia parum valeat, Hortensii 
ipsius verbis tradetur. Apud quadruplatores, inquit, nullum 
generis vel aetatis discrimen ; quaque vigent isti, caeteri qui 
non eadem quae potentiores sentiunt, non illorum tantum sed 
civis unius cuj usque libidinibus obnoxii vivunt, ut cum civitati 
universae tum singulis ejus partibus serviant, et res suas ex 
misericordia pessimi et immitissimi cuj usque pendere videant. 
Itaque non magistratuum tantum severitatem sed homines in 
universum effugere coguntur; quippe quibus exitii semina in 
vita civili in domestico usu et consuetudine serantur, infecta 
quasi veneno cognatorum pietate, mensa et toro per insidias 
obsessis, perversisque in terrorem ac cruciatum iis bonis quae 
Di voluerunt solatia et salutem hominibus ministrare. 

(25) a. Scitote autem, judices, non in Hibemia tantum 
maxima cum sollicitudine exspectari quisnam sit futurus judicii 
hujus exitus. Omni in hominum coetu per Europam totam, 
quo die nuntius ille sperari poterit, erunt qui in publicis viis 
alii alios manu apprehendant ut percontentur, utrum vos jurati 
sententiis vestris Liberatorem patriae in carcerem incluseritis. 
Sed quidquid judicaveritis hie forti feret animo; scit enim se in 
ore omnium in omnibus terris versari, et apud posteros, sive 
liber sive in vinculis fuerit, in honore et gratia ^turum esse: 
quam ob rem quod sibi possit accidere parvi ducit, et in hoc 
ipso discrimine aliorum pro salute magis quam pro sua laborat. 

(25) b. Ast ego, judices, qui jam initio oratioms meae dixi 
me aliquantum pertiirbari reputantem animo in quot casibus et 
periculis in quam mira fortunarum varietate publice sim ver- 
satus, nunc ubi vel posse evenire ea quae dixi praesentio, fateor 
me paene perculso et abjecto esse animo. Quid ? Mihine qui, 
quam dextram hujus pater a vinculis vindicavit, eam nunc ad 
coelum pro filio extendo, mihine quoties tristem ilium carcerem, 
qui juxta banc urbem praeclaram positus est, respicio, queren- 
dum erit ibi in vinciUis Liberatorem Hibemiae cum dilec- 
tissimo ex filiis teneri 1 Minime, Minime ! di immortales ! 
non erit. Cum ver- redierit exacta hieme non fieri poterit 
ut patri hujus filii et filio tali patre nato vere novo e tam tristi 
carcere virides illos clivos prospiciendum sit, quos tot miseri, in- 
clusi, cum vano desiderio hauserunt oculis. Domi suae potius, 
inter montes patrios, maris fremitum Atlantici audient. Et, 
si patri corpus minus habile pedes minus firmi senectute fuerint, 

vV tamen in filio nixus ex ilia conjuge nato, quae vel mortua eum 
studiis et cura prosequitur, ex arce aliqua in eam terram spec- 
tabit, cujus claritas cujus gloria cum suo ipsius nomine semper 
conjuncta commemorabitur. Itaque, judices, religione et aequi- 
tate vestra et vestro in Hibemiam amore fretus, oro atque ob- 
secro vos, non modo patriae sed vestra ipsorum causa, hunc 
miserum sententiis absolvatis. 

(26) Nolo tamen — neque fas enim neque licet per patriae 
nostrae fidem ac justitiam — tam tristi exspectatione pendere 
amplius; nolo spem deponere fore ut hodiemus dies finem 
miseriis hujus faciat, ut hominem hactenus tam crudeliter 
exagitatum, vos tandem vestris sententiis in patriae in suorum 
amplexus restituatis. 

At si (quod dii immortales omen avertant!) iniquo fato 
statutum fuerit hunc, quia potentioribus (ut Judaeus olim 
vituli simulacro) noluerit humiliter supplicare, tanquam arden- 
tibus fomacibus vinctum objicere, diis fretus confide ex insti- 
tutis nostris Salutem ipsam in medio exstituram, quae prose- 
quatur eum et incolumem a flammis tueatur. 

(28) Studeo, judices, mihi persuadere istum quas oculis 
viderit caedes factas ex animo aversatum esse ; et libenter illud 
commemoro quod Farrelii vitam texisse videtur. quod unum 
humanius factum utinam vel morientem grata aliqua recor- 

datione permulceat. At etiamsi non certo alicui caedem 
intenderit, non idcirco purgatur vel excusatur seditionis cri- 
men, quam omnia scelera necesse est insequantur. Alit enim 
eam perditissima atque infima faex populi; adversatur quid- 
quid usquam est in Hibemia vel nobilitatis vel opulentiae 
vel potestatis legitimae. Quod si perditissimus quisque a 
legum saJutari metu liberatus fuerit, quis recipiet se imma- 
nitatem eorum temperaturum ? Quis spondebit pace semel 
inter cives turbata se licentiae summae imperare posse 1 Ut 
enim ventos, a carcere Aeoli liberatos, nemo, nisi deus, diri- 
gere potest, ita vulgus, a legum frenis liberatum, nemo potest 
retinere. Equidem, judices, ut non timere ita non deprecari 
nequeo, ne caedis ilia nocte in Eblanae viis factae, et civium 
inde securi percussorum, vel si quis alius posthac ea morte 
luerit, isti post mortem hauriendae sint poenae; neque enim 
ausim definire quatenus Deus utatur dementia: sed illud affirmo 
adolescentem istum, si quid quantulumcunque sit humanitatis 
in pectore insitum sit, ad scelera erga Deum erga patriam 
expianda vitae quod reliquum sit in eo consumpturum ut 
cives suos hortetur ne in amentibus suis consiliis perseve- 
rent; qui, dum se impia caede suorum maculant, Deos 
tamen orant ut consilia sibi prospere eveniant, nempe quod 
justa sint. Ast ego Deos eosdem oro atque obsecro ut con- 
silia ilia, ut atrocia, ut scelesta, ut exsecrata, funditus 
labefactent et pervertant. 

(29) Pudeat me judices, uUas omnino dicendi illecebras 
hoc praesertim tempore adhibere, quae quidem neque causae 
quam suscepi, neque ordini cui adsum, neque meo ipsius con- 
venient ingenio. Non ignoro, judices, quid velint istae prae- 
stigiae : non ignoro adhiberi eas saepissime ad benevolentiam 
captandam: ad vestros animos potius in gratiam alicujus, 
quam ad rei veritatem conciliandos : adhiberi quo facilius 
judices, oppressa vi conscientiae, ad fidem relligionemque 
violandam perducantur: adhiberi saepius quam decet, quo 
accusator in gratiam veniat apud potentes rei alicujus amicos, 
itaque injurias ab illo aliis illatas aequiore ferat animo ; adeo 
ut ex utraque parte cum hilaritate quadam discedatur tanquam 
de verbi tantum disceptatione vel rixa aliqua inter convivium 
componenda ageretur: cum interim gentes miserae nationes- 
que universae in inanes planctus et querimouias conversae, 
frustra, apud deos alienates, perditas spes exsecrationibus in- 
sectentur. 

2—2 

(30) Quia unquam, ante hodiemum diera, ut sua purgaret 
scelera, ausus est notissima quaeque exempla improbitatis* et 
avaritiae proferre? eademque uno tanquam edicto amplexus, 
Anglicis praetoribus imitanda proscribere? O impudentiam 
singularem, neminique mortalium ante conceptam ! Infinitum f 
videlicet permissum erat imperium ? At non penes est illam 
Indicam societatem, non penes est regem, non penes est vos, 
Patres conscript!, neque alteram nostram curiam, neque uni- 
versam civitatem, quod cuiquam permittant infinitum im- 
perium; quae res ejusmodi est ut plane a nullo permitti possit. 

Iste, Patres, absolvi postulat ; isti licet ut patronis utatur : 
quod jus quis velit ei, pro dii immortales ! negare 1 Atqui 
iis nimirum, quibus iste imperat, haec sunt neganda ! Quis 
autem tam impudens reperietur qui sociis jura ac leges abju- 
dicet 1 Non ita est, profecto, Patres; infinitam enim potestatem, 
ut nulla unquam civitas habuit, ita nulla cuiquam permittere 
potest, ut non ei etiam sit ratio certo et definite jure reddenda. 

At nullum est, judices, nullum est usquam peifugium isti ; 
ex alia in aliam decurrerit legem; jus civile, jus publicum, 
instituta patriae, senatus acta declinaverit ; tamen ex Maho- 
metanorum legibus, apud Asiaticos magistratus damnatur, 
quod munera acceperit, quod nullo jure nullo exemplo multas 
irrogaverit, et pecunias exegerit. Quocunque confugerit, aliam 
ex alia eludenti legem, leges et jura, deonim immortalium 
benignitate, nusquam non occurrent ; neque contra leges prae- 
sidio erit infinitum istud imperium : et minime refert Maho- 
metana vel quavis alia Asiaticonmi lege an ex civili nostro 
jure interrogetur. 

♦ Of. 0. 31. 11. t Of. Cic. Verr, 3, 91, 213 ; Agr, 2, 13, 33, 36. 

(32) Non opus est, Patres conscripti, ut nobis Hortensius 
facetis contumeliis memorabilem ilium diem in mentem re- 
vocet. Unum quidque eorum quae tum agebantur infixum 
manet animo ; atque utinam semper maneat ! O praeclaram 
ignominiam ! O cladem pro victoria celebrandam ! O diem 
ilium certaminis honestissimi, cujus memoria, ad posteritatem 
omnium saeculorum prodita, vivat et vigeat, et animis hominum 
insculpta, nulla unquam vetustate obscuretur vel deleaturi 
Pervulgatum sit omnibus, si quid unquam de nobis, nos contra 
potentiorum artes et fallacias contra plebis perfidiam et in- 
constantiam, pro fide ac justitia, pro patria, denique pro 
humano genere decertantes cecidisse. Quod si fortuna, ut 
virtutem, ita famam etiam nostram superare potuerit, tamen 
in conscientiam recte factorum nostram nihil ilia potestatis 
habebit. Nemo mihi ex memoria extorquebit si quid pro mea 

parte in ilia consilia contuleiim ; quod in intimo ineo pectore 
tanquam in sacrario semper haerebit atque habitabit ; et nun- 
quam, me dius fidius, nunquam nisi ruptis vinculis quibns 
utrumque artissime est vitae conjiinctum, eripietur. 

(33) a. Hyderus, perspecto tandem rem sibi cum hoste 
futuram qui nullam fidem nullam pactionem vel omnino sancire 
vel sanctam vellet servare, qui quasi de industria humana 
omnia abrumperet commei*cia, statuit ex ea terra, quae tam 
improbos perditosque, ab ipso £eito ad necem designates, in 
sinu teneret, insigne hominibus proponere exemplum. Itaque 
cum ceteros inimicos aemulosque, extinctis ipsorum inter se 
odiis propter commune in reguli Arucatorum foeneratores 
odium, placatos sibi coujunxisset, coacto in unum quidquid 
artis et saevitiae hostis barbarus et tiro alicunde comparare 
potuisset, quidquid ad vastationes, ad caedes, ad incendia, 
materiae usquam esset, atra tanquam nubes in jugis montium 
parumper sedet; quae mox ipsis mali auctoribus tam grave por- 
tentum et coelum tenebris obductum stolide et otiose contem- 
plantibus, repente maxima cum procella in planitiem effusa est. 

(33)5. Secutae sunt miseriae quales nemo unquam vel 
oculis animove perceperat vel lingua exprimere possit, ad quas 
vel mansuetum videatur quidquid atrocissimum contineat 
memoria annalium. Agri, tecta, deorum templa, ooinia una 
tanquam incendii procella conflagrant. Cultores, ex arden- 
tibus oppidis fiigientes, aUi trucidantur, alii, nullo vel sexus 
vel aetatis discrimine, nulla vel dignitatis, vel sanctitatis 
ratione, patres a liberie, viri a conjugibus, turbulento hostium 
incursu abrepti, actique cum hastis equitum turn equorum 
ungulis, in vincula apud hostos et ignotos auferuntur. Qui 
evitato hoc turbine in munitas urbes se recipere potuerant, ita 
tantum ex ignibus, e ferro, ex exilio servati sunt ut ad ex- 
tremum inopiae ac i^unis pervenirent. 

(34) Ita poenarum metu devincti neque libros, per quos 
doctrinae ac rationis imperium in latius extendatur, neque 
scripta ilia praeclara de republica administranda quorum ope 
maxima quaeque civitas se constabilivit, edere possint homines. 
His quidem terroribus necesse est humanitatis ac doctrinae 
lumina plane exstincta jaceant; verberibus enim intentatis 
uon possunt homines cogitationes suas inter se libere impertiri. 
Praedarissima et utilissima quaeque, sive animalia sive muta 
atque inanimata, extra fines evagari solent ; quibus aut plane 
carere necesse est aut cum vitiis caique propriis admixtis utL 
Sic optimus quisque scriptor, vinculis quae grammatici velint 
injicere ruptis, libere evagatur, ita tamen ut evaganti gra vitas 

et sapientia sua propriam auctoiitatem addat; qui si gram- 
maticis fueiit subjectus hebes prorsus et humiUs reddetur. 
Fluvii maximi extra ripas hieme diffluunt, ita ut quos aestate 
fecundaverint agros una cum pecore inde pasto eluvione oppri- 
mant ; sed si aggeribus exstructis paucae quaedam pecudes ab 
undis possint defendi, ita toti greges enecentur fame. 

Est vero tempestatibus vis quaedam quae modo teota ac 
domos modo naves cum mercibus impositis, aflSigat et deturbet; 
eadem tamen malorum semina lente in^ pestem coitura dissipat 
et dissolvit. Ita libertate etiam, quod optimum novissimumque 
donum di dederunt hominibus, prout ipsa est data, simpliciter 
utendum ; quam si, ut fieri potest, ad severam legum normam 
ad temperatam verecundiam accurate recideritis, non jam liber- 
tate utemini, sed justitia quadam immiti, cujus sub verberibus 
serviendum et emoriendum erit, cum nolueritis potius sub 
illius signis libere mererL 

(35) Non me fallit, patres conscripti, quam incertae sint 
res humanae : sed illud baud dubie prospicio quemnam exituni 
sint habitura hodiemi diei acta. Fieri quidem potest ut vobis 
ut mihi luenda sint ista, ut vitae tempus defuturum «it quo 
consulta nostra re coniirmata videamus ; ut moriendum sit, 
moriendum porro colonis servis*, quin securi etiam inhoneste 
percussis. Esto : si dis ita placuerit ut patriae aliquando hac 
animula devota opus sit futurum, hora quaecunque fuerit 
destinata, aderit arae victimaf. Yerum quamdiu ego sim 
superstes, sit mibi precor patria vel re vel spe saltem aliqua, 
eademque libera, superstes. Qualescunque tamen fuerint for- 
tunae nostrae, nolite dubitare quin hoc decretum sit staturum. 
Magno quamvis impendio, multo quamvis sanguine, stabit 
tamen et ita quidem ut utrumque compenset. Per medias 
hujus noctis tenebras tanquam solem iu caelo oriturum pro- 
spicio : hunc autem magnum diem, hunc a posteris post mortem 
nostram in aetemum celebrandum reliquerimus. 

• Cf. Tac. HUt. in. 66, s. f. f Orme mactandum dabo, Cf. Liv. x. 28. 

(36) a. Yerum quid levius esse potest hac mira fabula. 
Expendatur enim homo ex testimoniis de eo allatis. Qui sit 
non constat, ignotus enim est ; constat tamen fidem ejus in- 
firmari. Productus est testis qui diceret se novisse eum. 
Idem interrogatus num fidem Licinio jurato habendam esse 
censeret quid respondit ? num se ita censere ? Minime ; nihil 
hujusmodi ausus est dicere, sed illud tantum, se dubitare. 

Utrum huic testi credetis ] an ipsi Licinium novistis ? Si 
novistis eum, si fidem ei scitis habendam esse, id quod vos pro 

certo scitis non debet ex eo infirmari quod alius aliquis dubita- 
verit. Quod si non ipsi novistis licinium, fides ejus aesti- 
manda erit ex testimonio non infirmato testis illius qui 
juratus dixit se dubitaturum esse fidem ei habere. 

(37) At enim Hiberniae, id quod vir nobilissimus L. Cor- 
nelius in fine orationis ejus vos commonuit, nox et caligo hodie 
ofiusa est ; caligo sane gravissima, quae ad mentes hominum in 
omni parte Britannici imperii pertinet. Est tamen hie pro 
solatio adhibenda vox ilia praeclara quam tradunt edidisse Ju- 
daicum regem sive poetam sive vatem potius dixeritis, quae non 
modo saepius re probata est, sed nobis etiam nunc vera praedicere 
videtur, Eectis exortum est Iwmen m tenehria. Id agamus igitur 
ut recti ut justi in hac re simus j discutientur prorsus tenebrae. 

(39) Iniquum mihi videtur, P. C, quaestionem instituere 
ex nescio qua lege quam nemo proferre possit. Ubinam per 
tot annorum secula, latuit hie ignis, ut iam demum, ne fumo 
quidem ante emisso indicatus, repente in me meosque liberos 
erumperet? Quid'^ Aequumne est cives, legum conditione 
uteotes, ex lege nondum lata supplicio affici? Satius certe 
sit nulUs legibus obstrictos vivere, virtuti solum et prudentiae 
quam nobis ipsa Natura in animis impresserit obsequentes, 
quam hac necessitate cogi ut conjectura quid lege liceat augu- 
remur, et antequam lex ipsa sit promulgata, legis violatae 
crimine teneamur. Quid? Si quis navicularius in ancoras, 
nullo supra adparente signo, submersas, navem impegerit, 
poena tenebitur qui ancoras ibi submerserit ; sed, signo adpa- 
rente, suo quisque periculo praetervehitur. Hac autem in re quo 
indicio quo signo adparebat maiestatis crimen his factis subesse. 

(40) At illud etiam objecit Hortensius, Judaeos natura 
sordidos et illiberales esse, pecuniae appetentes, ab ingenuis 
studiis et artibus aversos, neque serendis et metendis frugibus 
neque pecori habendo studere, et ad foenerationem tantum 
exercendam idoneos, omni cultu et humanitate carere. Ita 
sane in omni aetate argumentari solent, qui alienas religiones 
religiose exagitant, ut crudelitati exercendae causas praeferant 
quae ab ipsa crudelitate exorta sunt vitia. Miramur scilicet 
quod, pro servis habiti, habeant nos minus pro fratribus. Ad 
sordida detrusis negotia exprobramus quod non liberales se- 
quantur artes; agrorum possessione diu interdicta querimur 
quod mercaturam fere faciant; et exclusos ab honoribus 
despicimus, quod ad sordes et avaritiam se receperint. Num 
tamen semper ita argentariae faciendae, semper argento tan- 
tum coacervando et condendo studuerunt ? 

Sets, Hortensi, neque quisquam melius scire potest, nihil 
huic nationi natura deesse ad summa reipublicae munera exse- 
quenda ; scis enim fuisse olim, jam inde a piimis quasi incuna- 
bulis doctrinae et humanitatis, cum neque Athenis vel litterae 
vel artes, neque qua Roma postea condita est nisi tuguria 
rara pastorum exstarent, scis fuisse huic populo tam contempto 
et munitas urbes et regias domes, fuisse templum illud mag- 
nificum, fuisse classes ad commercia, scholas ad sacrorum 
disciplinam colendam, fuisse cives cum rei militaris, tum 
civitatis administrandae peritissimos, fuisse philosophos, his- 
toricos, poetas sues. Quaenam gens unquam, hostibus adeo 
impar niimero, pro aris atque focis pro sacris et institutis 
fortius pugnavit, vel in ultimo discrimine tam praeclarum 
documentum dedit quid possit in re desperata virtus ? 

(41) Jam sextus vel septimus decimus est annus ex quo 
primum uxorem hujus Regis Galliae, tunc regni coheredem 
tantum, haud procul a Parisiis aspexi, qua nuUa certe for- 
mosior species — dea enim potius molli incessu videbatur — ^in 
terras unquam a superis descenderat. Jam tum enim, tan- 
quam Veneris stella novo lumine in coelo splendescens, re- 
giam aulam qua coeperat versari laetitia et lepore perfundebat. 
O miseras temporum vices ! O flebilem tanti splendoris occa- 
sum ! quem ferreus essem si viderem immotus ! Minime vero 
praesentire poteram tum cum non reverentia solum debita 
sed studio vel amore potius casto, etiam apud exteros, cole- 
batur, fore ut cogeretur ipsa in suo sinu occultum tenere quo 
ultima se ab indignitate prohiberet ; et tot tantisque objiceretur 
malis, apud populum ob fidem ob liberalitatem ob mulierum 
observantiam insignem, ubi omnes ad unum exarsuri vide- 
bantur, et poenas gladiis strictis repetituri, si quis vel vultu 
tantum contumeliam ei minatus esset. 

Yerum interiit ilia antiqua disciplina, ilia prisca nobilitas; 
successit aetas eorum qui dialecticae qui rationibus qui nummis 
et calculis student, et exstincta est Europae gloria. Interiit, 
inquam, officiosa ilia primorum et mulierum observantia, libe- 
rale illud obsequium, ingenua ilia modestia et temperantia 
quae vel servientibus liberos animos servabant. Interierunt 
instituta quae et vitae suavitatem et populis salutem prae- 
bebant gratuitam ; quae viriles animos et audendi alacritatem 
fovebant. Interiit religiosa ilia et incorrupta fides, cui labes 
aspersa pro vulnere erat ; qua quantum saevitiae detrahebatur 
tantum fortitudini accedebat : quae nihil attingebat quod non 
omaret j quae denique vitiis ipsis, foeditatem eximendo, noxiam 
aliqua ex parte minuebat. 

(44) Quanta demum videtur, judices, ejus crudelitas fuisse, 
ejus saevitia et immanitas, qui isto modo religionem, quae 
mulieribus apud Indos adeo insita est ut non sine morte possit 
exstirpari, palam auderet proculcare ] qui minari posset se, 
regis filiarum penetralibus milite immisso expugnatis et vio- 
latis, omnes quae inessent armis exturbaturum ] Apparet, 
judices, in tota hac re nefaria efirenata quaedam et efferata 
crudelitas qualis deum immortalium benignitate ranssime vel 
pravissimis hominum inesse videatur. 

Quod si tibi quantulumcunque humanitatis vel miseri- 
cordiae in tarn saevo pectore admixtum lateret, non posset non 
in clementiam excitari : sed animum istum, saxo duriorem, 
maculis et sordibus flagitiorum obsitum, quern nihil unquam 
potuit mollire, cujus nefaria consilia tarn iirma ac fixa quam 
montes manent, nunquam commoverunt vel miserorum lacrimae 
vel supplicum preces vel jus violatum exprobrantium querelae; 
quod istic occulti meditatus es sceleris id recta pergis ad con- 
ficiendum; quippe cui manas semper in promptu habeant, 
quod mens et animus conceperint, exsequi. 

(46) Turn demum, renovata subito pugna, cum fortiter 
insistentes manus cum hoste tam terribili conseruissent, appa- 
ruit quantum roboris et gravitatis in acie Britannis insit. 
Nihil juvabat quod Gallicus imperator voce ac manu suos 
incitabat, quod fortissimus quisque veteranorum, e denso 
agmine in frontem enixus, morti se objiciebat, quo mora fieret 
et spatium justam in tam aperto campo instruendi aciem, quod 
et tota moles peditum firmo obnitebatur gradu et equites a 
latere incursantes terrorem intentabant; Britannorum legiones 
mira constantia, cui nusquam resisti poterat, neque caeco 
impetu intemperantius erumpere neque nimia ferocia contur- 
bare ordines, sed, oculis in nubes hostium adversas ardore 
defixis, composito gradu terram pulsantes, instare, missilibus, 
si qua hostes se conglobaverant, proturbare, et, dissonos un- 
dique strepitus clamore suo vincentes, confusam turbam pede- 
tentim maxima caede facta in proclive continuo impulsu 
detrudere ; dum tandem tota acies cum subsidiis, quae frustra 
pugnantibus admixta ad praelium redintegrandum trepida- 
tionem tantum et tumultum auxerant, tanquam rupes maxima 
subversa, praeceps per abrupta montis deturbata est, cum 
plurimo sanguine qui auctus imbribus, fluminis in modum, 
una decurrebat. Constiterunt in clivo victores et integri ad 
mille et quingenti Britannorum qui soli de sex millibus invic- 
torum ex atroci illo praelio supererant. 



11. HISTORICAL EXTRACTS. 

(1) Eo die mane Galbae sacrificanti coram plurimis amicis 
haruspex Umbricius, extis manu acceptis, statim praedixit, 
significari non obscure sed clare et distincte insidias instantes, 
at ipsi principi intentatum periculum. Otho qui proximo 
adsistens Umbricii dicta intente audiebat, et jam Galbae in 
manus tanquam fato aliquo tradi videbatur, primo, ut re 
inopinata oppressus, mutari yultu et quam maxime perturbari, 
cum Onomastus nuntiat architectos eum domi exspectare, 
quo signo convenerat ut indicaretur coiisse milites et omnia 
ad rem patrandam parata. Tum autem cum se Galbae excu- 
sasset quod sibi ad aedes vetustas, quas nuper emisset, explo- 
randas abeundum esset digreditur et praeter Tiberianam, quam 
dicunt, domum, in Forum sub miliarium aureum pergit. Ibi 
qui primi obvii facti sunt speculatores, non plus tres et viginti 
numero, Imperatorem eum appellant. Mox totidem ferme 
milites dum per Forum praetervehitur adgregati, inde alii, duo 
tresve simul, paulatim in manum satis magnam conglobati, 
strictis ensibus, Caesarem consalutatum in castra deducunt. 



(2) Interim dum Galbae, dubitanti prodeundum ad milites 
an manendum esset intra domum, acerrime suadent Vinius ut 
maneret, Celsus et Laco contra ut prodiret, Vinium aspere 
vituperantes quod adversaretur, rumor differtur Othonem in 
castris occisum esse } et Julius Atticus, unus e speculatoribus, 
propere ingressus, Caesaris hostem a se occisum clamat: qui, 
cum Galba vultu intento interrogaret *Quis jussisset,' "Fides** 
inquit "et vox ipsa sacramenti.*' Neque multo post ipse 
egressus, ut Jovi sacra faceret, seque populo ostenderet, vix 
ad Forum, lectica vectus, pervenerat, quum vulgatur passim, 
mutata fortuna exercitum et castra penes Othonem esse. Ad 
haec, quod in turba confusa fieri solet, alii instant ut se reci- 
peret, alii ut pergeret, alii ut audacter et intrepide alii ut 
caute et considerate ageret. 

(7) Amicis et senatoribus qui aderant suprema locutus, iis 
qui aberant libellos epistulasque mittit quibus cavebatur ne 
quid morae ulla parte abeuntibus objiceretur. Mox Cocceium 
fratris filium prima juventa accitum monet ne quid a Vitellio 
timeret cujus domum ipse tarn liberaliter quam suam habuisset; 
illud denique novissime mandatum observaret ne patruum sibi 
Othonem fuisse aut negligentius oblivisceretur aut nimium me- 
minisset. Non multo postea tumultu ad fores audito militum 
qui senatoribus fugam parantibus vim minitabantur, egressus 
tumultuantes decedere jussit. Yespere sitim haustu gelidae 
aquae sedavit : tum sumptis pugionibus cum utrumque satis 
pertemptasset alterum deposuit alterum in sinu togae occultum 
tenuit: inde servis appellatis pecunias distribuit non incon- 
siderate neque ut alieni largitor; quibus dimissis reliquam 
noctem somno dedit. Luce prima advocate liberto quem 
senatores prosequi et de salute eorum renuntiare jusserat, cum 
exploravisset iis bene esse neque deficere quidquam, instat ut 
is se militibus ostenderet ne concideretur ut mortis imperatoris 
conscius : quo digresso cum pugionem utraque manu in pectus 
infixisset uno vulnere et gemitu semel tantum edito animam 
exspiravit. 

(8) Homanis vero longo agmine ex piano ac solido inter 
saltus et paludes vel praerupta montium per flexus longos 
enitentibus, etiam nullo adhuc hoste, maximae et in promptu 
difficultates. Iter imbribus corruptum, equiti saepe imper- 
vium, etiam pediti interruptum nisi prostratis ante arboribus 
et tanquam tramite inter paludes aggerato. Sed obstabant 
operantibus turbati circum milites, incertus ordo signorum; 
et jam gravescente labore ac tumultu nuntiatur novissimum 
agmen a barbaris peti. 

Varus primum itineri insistere : mox periculum edoctus 
telis utrimque ex saltibus eifusis, cum fortissimum quemque 
ex suis stemi passim videret neque pugnam contra inferri 
posse, desciscentibus plerumque auxiliis, quippe ex Germania 
adscitis, neque copia legiones et justam aciem instruendi facta 
propter locorum iniquitates, milites, in aperta et quam maxime 
solida enisos, noctem excubare jubet. 

3—2 

(9) Jam Romanis et procedere et retro ferri juxta peri- 
culosum ; et prout cederent, ferocior instare hostis, impetu in 
paventium latent crebrius facto. Equites, quos Numonius 
Yala, praefectus, pugnae exemerat spe vana evadendi derelictis 
suis, cum neque conglobari inter se neque silvas et paludes 
superare quirent, singuli intercepti et ad unum caesi. Pedites 
integri fere repugnabant, sed ex fortitudine et usu disciplinae 
magis quam spe victoriae vel effugii. Varus gravi ictus vul- 
nere, Germanis ea parte irrumpentibus, quo poenis injuriarum 
et irato hosti se eriperet, mortem sponte sumpsit. E legatis 
alter in acie cecidit, alter in deditionem acceptus. 

(9)6. Legiones interim obstinate plerumque resistere; 
saepius catervas ingruentes pellere : mox paullatim solutis 
inclinari ordinibus, multitudine victi telorum et ipso congressu 
Germanorum, qui viribus integris et expediti pertinacius in- 
currebant. Postremum post crebros impetus perrupto agmine, 
amissis duabus aquilis omnes frangi et ^gari, loDge alia specie 
quam qua castris exierant militeri fastu superbientes, cum 
pars in acie dimicantes superante multitudine, alii in silvis ac 
paludibus fugaih petentes et latebras obruerentur; perpauci ad 
ulteriorem Rheni ripam dilapsi. Quidam e veteranis in tumulo 
quodam couglobati crebrius pulso hoste pugnam baud ingloriam 
in noctem traxerunt. Nam humili fossa et semiruto aggere in- 
tellegebantur postea relliquiae funestas ibi tenebras pemoctasse. 
li tamen etiam fame labore vulneribus confecti, orto die, ferocius 
ingruentibus Germanis, aut statim trucidati aut barbaras apud 
aras Dis Germaniae penetralibus horrendis ritibus mactati. 

(10) Cum ex siderum observatione lunam post paucos 
dies plane defecturam sciret, pridie quam defecit, primores e 
popularibus convocatos primum ob levitatem increpat quod 
viris tanto in honore nuper habitis non jam officia et pietatem 
praestarent ; inde monet deo cuidam magno servire Hispanos 
qui coelo habitaret qui mundum et fecisset et imperio regeret : 
hunc autem iratum iis quod homines, sibi acceptissimos, cibo 
juvare nollent, parare id scelus insigni poena ulcisci, ideoque, 
tanquam in omen irae divinae et impendentis supplicii, proxima 
nocte fore ut Inna lumen suum adimeret, in sanguineam con- 
versa speciem. 

(10) cont. Rem tarn novam denuntiatam alii segni atque 
immoto animo, quod proprium est illis gentibus, alii, ut mos 
barbaris, creduli et mirabundi accipiunt; cum autem lunam 
paulatim obscurari, mox in sanguiueum verti colorem viderent, 
omnes metu affici, pavidi ad domes currere et cibos inde propere 
arreptos statim ante pedes Oolumbi projicere, obsecrare Numen 
illud magnum deprecaretur ut mortem intentatam arceret. 
Quod cum Columbus tanquam precibus motus se facturum 
pollicitus es8et, luna brevi, umbra paulatim remota, pristinam 
renovavit lucem ; barbari autem deinde postea Hispanos non 
modo omnibus copiis juvabant sed maxima cura et religione 
colebant ne quid postea offenderent. 

(11) a. His dictis graviter commoveri, prime vulgus im- 
peritum et timidum, mox alii paulatim quibus major peritia, 
animus constantior; inde tota classis impleri quasi contactu. 
Miles modo per occultum mussitare, postremo palam coetus 
et querelas miscere. Exprobrant reginae incuriam ac creduli- 
tatem, quod, speciosis fisa consiliis et advenae ex egestate et 
temeritate vanissima fingenti, tot cives in discrimen addux- 
isset. Satisfactum officio quod eo usque ignota maris et 
inceptum plane desperatum tentassent, neque vitio impu- 
tandum si noUent diutius, duce audaci et temerario, se certo 
offerre exitio : tempus esse navibus nondum omnino quassis in 
Hispaniam revehi. 

(11) 6. Columbus sueta arte prime seditionem dissimulare, 
et animo anxius laetitiam voltu ferre, tanquam prospero adhuc 
eventu et certus in futurum spei. Modo per blanditias mul- 
cere animos, modo ambitionem et avaritiam stimulare, verbis 
efferendo divitias et gloriam quae jam paene in manibus essent. 
Interdum multa auctoritate supplicium et iras Beginae minari 
si tam praeclarum inceptum ignavia pessum darent. Tandem 
post XXX. dies nullis adhuc in conspectu terris, omnes aegri 
mora, spei impatientes, iras palam voltu ferre, obsequium 
exuei-e, et jam cum tribunis ac centurionibus in pontibus 
seditiose congregati minas preces miscere, flagitare ut statim 
mutato cursu in Europam regrederentur. 

(12) Cortesius accepto imperio plenissima observantiae 
gratique in praefectum animi significatione facta, statim pro 
domo vexillum erigere, paludatus palam incedere, omnia de- 
nique novi muneris insignia induere. Mox summa qua potuit 
gratia atque industria utebatur si amicis ut stipendia facerent 
suaderet, quaeque ad iter necessaria forent, maturaret. Nam 
quod praesto erat pecuniae quod auri praediis servitiisque 
pignori oppositis corradebat, in instrumentis commeatuque 
comparando sive subveniendo si quibus sui pro ordine in- 
struendi facultates deerant, id omne insumpsit. Quam ra- 
tionem innocentem atqtie adeo laudabilem ii tamen qui post- 
babiti erant eo invidiae exarsere ut in pejus verterent. 
Moliri scilicet, neque id jam occulto, sui juris imperium in 
milites usurpare: suorumque observantiam aut amores speciosa 
satis ambitione et munificentia conciliare. Cogitaret prae- 
fectus quantae sibi adversus hominem cui tantopere confideret 
olim intercessissent simultates. An Cortesium potestate incon- 
sulte in manus tradita ad recentia potius usurum beneficia 
rependenda quam ad pristinas ulsciscendas injurias. B. s. 

(13) Hispani ut hosti impares cum furore et religione 
instincto tum certo spei, primo quidem compositi et bono 
animo cedere; mox, instantibus barbaris, ipsi jam effugio 
intentiores in universum turbari, constemari ; neque juvit 
dux, fugiehtes retinens et in pugnam nisus reducere, surdos 
quippe ex metu adversus preces et imperia. Plus LX. Hispa- 
oorum inter fugam interempti : et augebant cladem et tristi- 
tiam ad XL. capti, a barbaris scilicet quibus dementia in 
captivos ignara. Nox ut fractos jam Hispanos hostium in- 
cursionibus exemit, ita aliam curam neque minorem tulit, truci 
barbarorum audito clamore epulis celebrantium victoriam. 
XJrbs tota luminibus splendescere et templum adeo in inlustri 
ut dispicerentur populi discursus et sacerdotes properantes 
quae opus essent mactandis captivis. Visi etiam suos ob 
eximium candorem per tenebras cemere, dum nudi, et jam 
dis devoti ante aras saltare coguntur; mox gemitus dum 
imraolantur et notam cujusque vocem agnoscere in atrocius 
animis interpretantes quae re viderant vel audiverant. 

(13)6. Neque in eo, si quid unquam ante, funestissimo 
Batavis tempore deerat imperatori virtus. Solus apud suos 
impavidus vultu minari, hortari obsecrare fugientes, ne nomen 
et famam suam foedarent, et ita aliquos tandem ex iis qui 
juxta erant in unum contrahere. In eo discrimine fortuna 
pugnae jam tum plane desperatae vertebatur. Frisiorum 
pedites Sbd centum quinquaginta numero, qui lente et invito 
se receperant, jam conversi hostem clivo quodam dejecerunt ; 
et Hispani qui frustra Batavos pedem referentes intercipere 
conati erant, jam haerebant, cum Mauritius, nutantibus immitti 
jubet quas paucas secum hab^bat turmas. Inde confectum 
proelium. Perrupta hostium acies ; et Batavi restituta statim 
acie, sublatoque clamore prius etiam quam se a fuga converte- 
rant ipsi Hispanos invicem fugientes insequuntur. 

(16) At qui a conjuratis stabant, alia omnia disserebant. 
Satis liquere Maiiam aut inchoatam comprobasse regiam caedem 
aut patrati sceleris auctorem fuisse. Nam quod Botuellium 
perdite amaret, quod honoribus et potestate eundem cumu- 
lasset, quod judicium illius sponte fieii passa esset, quod 
nuptias denique hominis tot sceleribus inquinati cum flagitio 
et festinatione iniisset, ut illud in suspitionem cadere, ita hoc 
procul dubio coargui. Num penes hominem avidissimum, ad 
atrocissima quaeque proclivem, summam esse rerum oportuisse? 
At illud populo inhonestum, matri turpe, periculosum filio. 
Ideo ad arma decursum. Beginam virum se indignissimum 
coactam deseruisse. Neque tamen amorem imminui, quin in 
auctores discidii palam ferre simultates, ultroque in acerbissi- 
mas saepe iras prorumpere. Quod si pristinam redintegrassent 
auctoritatem, quid aliud quam sui pessumdandi copiam in- 
structuros fuisse, data simul potestate et Botuelli revocandi 
et consilia genti pemiciosa facilius ac felicius moliendi. Nihil 
igitur superesse nisi ut unum ausi facinus et se et patriam 
omni in posterum metu liberarent. Rationem se iniisse 
perinde stirpi regiae honorificam ac paci publicae salutarem. 
Jam alteram posthabitam tamquam regnando imparem : at 
alter um subrogatum, regum sine controversia antiquorum 
sanguinem. b. s. 

(18) Rex autem cum magnam classem magnum exercitum 
contraxisset, ingressus Scotiae fines eas copias ostendebat de 
quibus aequo loco sustinendis ne cogitare quidem hostis posset. 
Bum famis periculum classis oras praeteryecta, imprdvisos 
impetus ipsius vigilantia prohibet, tuto ita usque ad extrema 
regni victores perveniunt, vastatis ubique agris, expugnatis 
castellis, primoribus et eo ipso qui in regis loco erat in dedi- 
tionem acceptis. Vallatius subsequebatur quidem Anglorum 
vestigia, paucas tamen formidatain illam hostibus virtutem 
ostentandi occasiones nactus est. Postremo cum vir indo- 
mitus in communi popularium servitio siiam semper libertatem 
vindicare destinavisset, proditus ab amico quern de latebris 
suis certiorem fecerat, Edvardi in potestatem venit. Debebat 
ille quidem ut qui et ipse forti magnoque animo praeditus 
esset, eadem vel in hoste mirari ; sed iratus ob quaedam impo- 
tentius ut in flagrante bello a Vallatio acta, statuit edito 
severitatis exemplo Scotis metum incutere. Vinctum ergo 
Londinium duci reumque perduellionis et majestatis factum 
supplicio affici jussit. R. K. w. 

(19) Solmesius, ut apud intimos baud expers bonarum 
artium habitus, ita ad milites, alienos praesertim a peregrino, 
conciliandos minime aptus, quippe sermone adrogantior et irae 
impotens. lam ante novissimam illam cladem vitare ejus 
congressum praefecti; miles increpare saevitiam. Post pug- 
nam autem plane exardescere omnes. Ferebatur, incertum 
an falso, iniquo proelio et numero imparl decertantibus nostris, 
dicacius quam humanius dixisse " baud ingrato sibi spectaculo 
commissos canes Anglicos." "Num. jam a^rmare quemquam, 
eum ob majorem rei militaris usum ac scientiam tot Anglicis 
praefectis esse praepositum. Objectari sane hos nunquam 
majoribus interfuisse bellis; quemvis tamen, vel tironem, 
penes ea quae Solmesius fecisset, scilicet mandata perverse 
accipere, equitibus imperare quod peditum esset totum, et ex 
tuto et longinquo spectare dum fortes viri occidioni darentur. 
Non jam perferendum, quod simul contumeliis simul exitio 
objicerentur, quod a belli praemiis exclusi in extrema impelle- 
rentur pericula, et modo contemnerentur pro tironibus, modo 
cum veteranis, si qui alias fortissimis^ committerentur*. Haec 
totis miles castris, mox Angli universi fremebant. 

* For the Ciceronian style and rhythm of speeches in Tadtus cf. 
H. 7, 11 b, 21 &c. 

(20) Gallos nihil id nuntiatum turbare, ut haud dubios 
brevi fore ut Gulielmus cogeretur incepto cum maxima clade 
et ignominia desistere; quippe urbem munitissimam, arcem 
fama inexpugnabilem ; suppetere in horreis et frumenti et 
missilium copiam ad id temporis suffecturam quo hostis in ilia 
aetate in hibema cessurus esset. In praesidio esse fortissimum 
si qua alias militem, ad sedecim millia numero ; praeesse opti- 
mum imperatorem, cui cum Valerius (quod baud in dubio esse) 
subsidio venisset, obsessores majore in periculo quam obsessos 
fore. Has spes alebant Valeri ipsius literae quibus consilium 
suum expedierat Gulielmum Namurco dejiciendi, contritis 
an tea Vadimontis copiis, cui vel pugnam detractanti nullum 
fore effugium ; atque ultro poUicebatur se intra unum diem 
justam nuntiaturum victoriam. Ludovicus interim totum 
diem anxius exspectatione pendere, donee tandem, tabellarius 
nuntiat Vadimontem cum integris fere copiis se tuto sub 
moenia Gandavi recepisse. 

(23) Ante diem sextum Kal. Quintiles, circiter meridiem, 
quod diei spatium in aestivis regionibus somno et quieti datur, 
Herradas cum firmissimo quoque e conjuratis, ad duodeviginti 
numero, armatissimi omnes ex Almagronis domo effusi, strictis 
ensibus ad praetorium contendunt : ibi cum per duo vestibula, 
quae in propatulo aedium erant, fefellissent irruentes, prius 
sub scalas domus interioris perveniunt quam res praetori, qui 
cum paucis amicis in atrio superiore colloquebatur, servoli 
adstantis clamore nuntiatur. Ille, ut mente constantissima 
quam nulla periculi species turbaret, statim exsilit, poscit 
arma, quondam e sociis (nomen ei Chavesio) fores obserare 
jubet : quem, perturbatiorem quam ut tam prudenter im- 
peranti pareret, ad scalas egressum trepideque quid vellent 
quove irent rogitantem, conjurati nullo dato response con- 
fodiunt. Inde in atrium irrumpitur : qui intus erant partim 
e fenestris se dejicere, partim fugam capessere; pauci destrictis 
gladiis cum praetore in proximum caenaculum se recipere. 
Ipse cum scuto tantum et gladio pro limine consistens, et 
paucis stipatus sociis, intrepide, ita ut pristine decori non 
deesset, imparem pugnam sustinet. Simul hortatur sues, 
'' animis adessent ; satis ex suis superesse qui facerent ut per- 
fidos audaciae poeniteret." Instantibus tamen conjuratis, qui 
ictu unoquoque armati semiermes ex tuto caedebant, cum jam 
Alcantara ad fratris pedes prostratus ceteri etiam vulneribus 
confecti essent, praetor ipse, qui prae lassitudine vix ferrum 
sustinebat neque diutius ictus acerrimos undique intentatos 
declinare poterat, tandem adverse jugulo confoditur et humi 
prolapsus exspirat. 

(24) Long^ aliter affecti et animo et corpore, qui nuper 
Furculas Oaudinas intraverant, in Campanum agrum evasere. 
Victos et inennes quanam fide excepturi forent Campani socii 
anquirebant : posse Capuam portis occlusis ultro ad victorem 
transire. Sed Campanis nee fides nee benignitas defuit; arma, 
vestimenta, commeatus exercitui nondum appropinquanti mit- 
tunt; consalibus nova paladamenta, suorum magistratuum 
fasces lietores pro dignitate suppeditant; et venientibus Ca- 
puam cunctus senatus populusque obviam egressi justis omnibus 
hospitalibus privatisque et publicis funguntur officiis. Nulla 
tamen eomitate ignominia Romanorum et indignitas leniri; 
neque oculos attollere nee quemquam alloqui ; pudor omnium 
implere animos ad urbem profieiseentium. Appropinquantes 
jam ad moenia qui ruri habitabant, suam quisque in domum 
singuli ae silentes dilabebantur; quibus in urbe aedificia erant, 
diu extra morati sero demum post obortas tenebras se in suis 
quisque teetis abdiderunt. R. s. 

(27) Adoleseens quamvis, popularium animos dejectos 
brevi erexit, ut speeie frigidior et morosus ita ingenio alacri 
et invieto. In senatu autem orationem plenam gravitatis et 
fiduciae habuit, adeo quidem ut eonsUium proponeret quod 
pristinae audaeiae videatur et si modo peraetum esset heroico 
earmine si quid aliud in recenti hominum memoria celebran- 
dum. Nempe si ponto submergerentur eum patrium solum 
tum opera mirabilia quibus eivium manus id instruxissent, 
non omnia perditum iri. Fieri posse ut Batavia submersa 
superessent Batavi, ut libertati puraeque religioni ex Europa 
iniqua dominatione et prava superstitione exterminatae per- 
fugium in ultimis Asiae insulis pateret. Sufficere quod in 
portubus esset navium ad dueenta millia hominum in insulas 
Indiei maris transvehenda; ubi instaarata nova et praeelariore 
reipublieae aetate alterum opulentiore foro et basilica Amste- 
lodunum, alterum doetioribus scholis Lugdunum eondituros 
esse. His auditis, ita populo universo exarsii feroeia ut, 
rejeetis quas eonditiones proferrent foederati, mare solutis 
claustris in terram immitterent eminentibus tanquam insulis 
in vasto lacu urbibus ; dum hostes interea praecipiti vix f uga 
se exitio eripiunt. 

4 

(28) Clivium interim maximae torquere sollicitudines. 
Socii participisque consilii neque fidei neque virtuti confiden- 
dum : et quamvis ipse suae rei militaris peritiae et militum 
virtuti et constantiae credat haud leve cum hostibus vicies 
tanto pluribus confligere. Fluminis a fronte facilem transi- 
tum; regressus locum si res male verterit ne uni quidem ex 
tam parva manu fore. Quae cum reputaret, invicto quamvis 
animo, paullisper veritus, id quod tum primum neque postea 
unquam factum est, de re tam trepida solus decemere, con- 
cilium convocat; et plerisque pugnam dissuadentibus ipse 
auctor accedit: sed, vixdum dimisso concilio, ad pristinum 
reversus animum, cum in solitudine quadam sub umbra arbo- 
rum cogitationi per horae spatium se dedisset, decrevit sum- 
mam rerum in aleam dare, et statim regressus, jubet omnes se 
parare ad fluvium prima luce trajiciendum. 



(34) In ipso proelii discrimine foeda tempestas ut saepius 
fit in Helveticis montibus, ab oriente subito coorta, plurimo in 
ora illato pulvere, hostium conturbare ordines, et jacula aut 
manibus extorquere aut immissa rejicere vel ad irritum decli- 
nai*e, Romanis interim natura loci contra vim ventorum pro- 
tectis ; quod casu felici oblatum in felicius consilio auctum 
est, versis in religionem Gallis, quos vim tempestatis praeter 
naturam extollentes non pudebat retro cedere tanquam Diis 
ipsis pro Theodosio ob vitae sauctitatem propugnantibus. 



(35) Eo tempore Carolus ut nemo ante se principum 
populo dilectissimus, miseranti et regiae mala domus et prae- 
clarum patris exitum, ipsius etiam graves casus et miras 
fortunae vices. Natura suavis et optima indole, disciplina 
«tiam usus erat quae debuisset mentem et acuere et ad omnem 
virtutem sive publicam sive domesticam informare. Quin 
homines in universum norat, fortunam in utrumque expertus. 

(35) contd. Ita institutum sperari poterat adolescentem, 
ingeliii et humanitatis haud expertem, regem bonum et egregium 
exstiturum. Exstitit Carolus ut civili ingenio, comis ac blan- 
dus moribus, sermonis lepidi, ita corporis voluptatibus supra 
modum deditus, cessator, nugarum amans, impotens animi, 
laboris intolerans, virtutis fidei amoris tamquam nominum 
inanium contemptor, famae dedecoris juxta incuriosus. Omnes 
pariter venales censebat, rixari tamen hunc illo acrius de 
pretio : quod pertiuaciter et callide factum specioso aliquo 
nomine velari. Artes quibus agerent ingeniosi ne ingenii, 
pulchrae ne pulchritudinis suae jacerent pretia appellari banc 
pudicitiam iUam integritatem. Similiter pietatem in patriam 
in Deos, caritatem cognatorum vel amicorum exquisitius neque 
incommode dici pro amore suL 

Ita existimationis suae apud alios securus ut qui alios nibili 
aestimaret, famam infamiam, fere ut caeci lumen et tenebras, 
nullo discrimine negligebat. 

(36) Amentiam plane fore sensit si recentiora exempla 
imitatus cum paucis Anglorum profugis transgrederetur, spe 
nimirum universae popularium defectionis. Opus fore, ipsis 
qui vocarent affirmantibus, ut exercitum secum transduceret. 
Quern tamen posse praestare quidnam secuturum esset hujus 
modi speciem exercitus ? Aulam sane invidia laborare neque 
immerito. Anglos ne tamen, ea mente futuros ut in libera- 
torem inclinarent alienigenarum copiis stipatum ) Sive vin- 
«erentur, pugnam eam toto incepto exitiabilem esse ; sive 
vincerent, et ipsa insulae penetralia praetorianorum vel decu- 
manorum strage implerent Batavorum mercenarii milites, 
victoribus fere eandem instare pemiciem ac si vincerentur. 
Oentem enim, si quam aliam superbissimam ; et ea victoria 
securim infligi gentili superbiae haud alias acerbiorem. Nullam 
imperium ita adepto aut pacem aut securitatem. Civium sane 
odia in extemos sacerdotes accensa, sed violentius arsura in 
extemos milites, si vicissent Multos quidem hactenus CkJlo- 
rum vim reformidare ac detestari. At eosdem clamaturos, 
si cedendum foret extemorum imperio, minui saltem flagitium 
Oallis potius quam Batavis cedentium. B. s. 



III. PHILOSOPHICAL EXTRACTS. 

(1) Cum multae res in philosophia saepius hodie jactatae, 
neque tamen satis adhuc explicatae sint, turn perdifficilis et 
perobscura restat ilia quaestio de vita ac natura post mortem 
animarum, vel ilia minime aliena sintne necne, qui dicuntur, 
manes ; quae quaestio, si res omnino in quaestionem vocanda 
est, et ad cognitionem animi pulcherrima est et maximi ad 
religiones momenti : sed de his rebus tam variae sunt doctissi- 
morum homiuum tamque discrepantes sententiae, ut venia 
certe danda sit si quis adsensionem cohibuerit. Quid est vero 
magis fugiendum quam temeritas aut quid tam temerariam 
tamque indignum sapientis gravitate quam, quod non satis 
explorate cognitum sit et probatum, id protinus aut damnare 
aut defendere? Quae de hac re feruntur sententiae in tres 
fere partes dividi solent, cum alii aut esse omnino animas et 
manes, aut saltem in terris apud nos versari negent, alii autem 
putent versari quidem apud homines, nee tamen oculis nostris 
videri umquam posse ; alii denique et esse et interdum videri 
affirment. E quibus in tertia ilia sententia, et ipsa per se 
probabUi et sacrorum testimonio scriptorum confirmata, quam 
denique plurimi in omni aetate sive innatam sive doctrina 
insitam probaverunt, maxime nituntur ii qui hodie esse Manes 
defendunt. 

(2) Manes esse vel potius dicam oculis videri inde de- 
fendunt non modo quod multi se eos vidisse testificati sint, sed 
quod in omnium animis ubique terrarum exstet eorum aliqua 
notio tanquam ab ipsa natura impressa. Quae est enim gens 
aut quod genus hominum quod non habeat manium anticipa- 
tionem quandami sine qua anticipatione nee intelligi quidquam 
nee quaeri nee disputari potest, si ea, quae philosophi quidam 
de regula et judicio tradunt, probare volumus. Consensio ilia, 
quamquam potest esse ex vanis animi notionibus vel opinione 
temeraria nata, tamen nisi demonstrata fuerit ita nata esse, 
magno argumento esse debet manes existere; de quo enim 
omnium natura consentit id verum esse plerumque convincitur. 
Illud etiam (ut longius progrediamur) humanis esse similes 
manium formas et species jure eodem affirmare licet, quod id 
et inter omnes constet et innatis opinionibus declaretur ; sed, 
ne omnia ad primas notiones revooemus, notandum est rationem 
ipsam idem ostendere. 

(2) 6. Nam inter omnes fere conveniet, primum, nihil esse 
in hac vita nostra humana pulcbrius forma; deinde cum ex 
hac vita migrandum fuerit, fore ut ad altiorem quendam 
gradum et ad perfectiorem formam perveniamus; postremum 
caetera animalia sensim ac pedetentim ex alia in aliam mutari 
speciem ita ut in simile aliquid et cognatum non plane novum 
et peregrinum succedant ; quod si verum est, est cur credamus 
nos etiam ex hac in similem quandam sed quodam modo per- 
fectiorem vitam et formam corpoiis migraturos. Itaque veri- 
simile videtur esse Manes ea fere corporis forma qua traduntur 
oculis obversari, et utrum necne vere dicantur esse visi totum 
illud in testimoniis positum est. 

(4) In omnibus mundi partibus animadvertere licet res 
a primis inchoatisque naturis ad ultimas perfectasque quam 
maxime procedere. Primo herbis et floribus tantum tribui ut 
vivere et augeri possint : inde spongiis caeterisque, quae tan- 
quam medium inter herbas et animalia locum obtinent, pri- 
mordia quaedam sensus et motus ; bestiis porro et volantibus 
et nantibus amplius dari, cum utrasque has facultates tum 
appetitum quendam vel studium quo ad res salutares accedunt 
a pestiferis recedunt. Homini denique rationem addi qua 
regantur motus et appetitus animi qui tum remitti tum con- 
tineri possint. Verum enimvero fieri non potest ut hoc 
ultimum sit vel extremum. Debet certe altior quidam gradus 
esse eorum quibus a principio innascantur quas summas 
homines adsequantur virtutes : neque enim dici potest in ulla 
rerum institutione non esse aliquid extremum et perfectum. 
Tarde quidem efficit, efficit tamen suo quodam itinere suum 
opus Natura, et ad finem constitutum pervenit. Quis autem 
audeat dicere in hominis natura ad extremum illud et per- 
fectum perventum esse? 

(5) a. Est igitur in Naturae operibus admirabilis quaedam 
continuatio et tanquam sempiterna series et catena rerum, ut 
eadem omnia concepta mente, eadem perfecta manu videantur, 
et nihil per se, sed alia ex aliis nexa et omnia inter se apta et 
coUigata, constare. Si quis igitur in universum Naturae partes 
et munera cognoscere voluerit, aliquod unum ex iis electum 
diligenti investiget opera, ut quod procul dubio mille deinceps 
res occultas planas et perspicuas sit facturum. 

(8) a. Esse aliqua quae orfcum habuerint et apud omnes 
constat et sensibus est perspicuuin ; constat etiam ea non ipsa 
se generare potuisse; quia quod nondum exsistit id nihil efficere 
potest ; aliter enim ante exsisteret quam exstitit, id quod ab- 
surdum est; sequitur ea ab alio ortum duxisse, neque ea 
tantum quae hodie videmus vel olim vidimus sed ea etiam ex 
quibus haec orta sint: itemque alia ex quibus alia, itaque 
gradatim ad aliquid pervenimus, quod nullum habuerit ortum, 
et ipsum per se necessario ut dicitur neque fortuito exsistat. 
Hoc, quodcumque est, numen vel Deum dico. 

(9) Ad nostram usque aetatem solebant philosophi, a 
sensibus profecti et rebus singulis notatis, statim aliquid de 
genere quam maxime universo decemere et inde conclusum 
inserere quod medium esset. Ego autem soleo ex alio in aliud 
decretum ita gradatim progredi ut quod de universis dicatur 
id ultimum occurrat, occurrat autem clare definitum, neque 
vanum exstet et futile aliquod principium sed quale Natura 
ipsa pro vero agnoscere velit. Imprimis vero genus ipsum 
colligendi et concludendi mutavimus. Khetorici enim qui 
colligere velint enumeratis tantum exemplis pueriliter agere 
videntur, cum temere id concludant cui novum inventum 
aliquod exemplum repugnare possit, et, ratione eorum tantum 
quae nota et usitata sint habita, nihil certum efficiant. Opus 
est vero philosophiae eo genere argumentandi quo excutientes 
et scrutantes usu inventa, tandem rejecto quod supervacaneum 
sit, solidum aliquid et certum concludamus. 

(11)6. Neque iUud praetereundum quod ex Tertulliano 
promunt quidam ad animi praestantiam probandam, eum ex 
somniis divinare posse; quod quidem saepius factum esse nemo 
potest dubitare qui vel sacris scriptis fidem habeat vel memo- 
riae antiquitatis aliquantulum tribuit, quae apud scriptores 
cum antiques tum novos sive veram sive falsam amplexos 
religionem plurima hujus generis exempla contineat. Unde 
proficiscantur haec quietis visa et somniorum significationes 
utrum ex vi quadam animi quasi subtracto corpore vigentis, an 
Divino instinctu impertita, inter philosophos varie disputatum 
est; re evenisse ea non in dubium vocatur. Neque tamen 
animum tum plane liberum et a vinculis corporis solutum esse 
dixerim ; habeatur modo non adeo in concretione corporis 
mergi neque pariter in agendo implicari et impediii atque cum 
vigilans membra agitet et diriget; corporis vinculis hactenus 
remissis ut liberius evagari possit animus. 

(13)5. Ex eo autem quod somniantium visa aliaque falsa 
hujusmodi ab lis quae vere oculis vel sensu percipiuntur dis- 
tinguere nequibant, et veteribus ortae sunt religiones, quibus 
Satyros Nymphas Faunos et id genus omne venerabantur, et 
hodie quas vulgus de Manibus et Lemuribus habet opiniones, 
scilicet et esse eos et in conspectu nostro versari; quod quidem 
idcirco mihi videtur aut de industria tradi aut traditum non 
refutari, quo magis exorcismo et crucis simulacris et aquae 
Usui sacratae caeterisque relligiosorum inventis fides habeatur. 
Neque veit) dubium est quin possit Deus visa contra naturam 
nobis dare, sed hoc saepius ab eo fieri, ut magis id timendum 
sit quam ne rerum cursum et ordinem, quod pari jure facere 
potest, interrumpat et immutet, nequaquam est Cbristiani 
credere. Quodsi haec superstitio et timor ille Lemur um inanis 
tollatur, simulque somniorum significationes et falsae vaticina- 
tiones et plurima alia inde nata, per quae a callidis et ambi- 
tiosis deluditur vulgus, aliquanto aptiores sint homines ad 
civilia munera exsequenda. 



(23) c, Reipublicae corpus perinde atque animantium variis 
de causis obnoxium est exitio : ac sine dubio saepius per vitia 
in ipsis orta quam per vim extemam evertuntur civitates. Ilia 
enim praecipue in suspicionem vocant homines dubitantiusque 
speculantur, in quae minimum sibi sciunt esse imperium : 
itaque externi periculi metu conciliantur inter se conjungun- 
turque cives, et, quasi freno omnibus injecto, vigilant honesta 
ingenia, haesitant deteriora, quique alias prava sectaturi erant 
in meliora insumunt operam : domestica vero mala, ut quibus 
subveniri quovis tempore posse videatur, neglecta ab omnibus, 
saepe eo provehuntur ut nuUis remediis sisti possint. Interea 
autem non corrumpitur solum vitiaturque respublica, quatenus 
forte ea mala invaluerint, sed dissensio inter afiectas integras- 
que partes nascitur, quibus semper in diversum tendentibus, 
tandem omnia communi opprimuntur ruina. s. 

(26)6. Qui Dogmatici vocantur, in eo maxime nituntur, 
quod sint in rerum natura principia quaedam de quibus nemo, 
si vere quid sentiat ex animo fateri velit, dubitare possit. 
Yeritatem non ratione tantum percipi, sed sensu quodam ac vi 
naturali, quae ipsa sibi nullis interpretibus res varias celeriter 
arripiat. Ita quidem ad principia perveniri, quorum cogni- 
tionem frustra vi tota rationis tentari, ut in hoc genere plane 
peregrinantis. Scepticos qui id agant ut omnia ad suam 
normam referant semper falli et eludi : constare posse cuivis 
se vigilare, quamvis id ipsum ratione confirmare idem nequeat; 
qua in re coargui omnino rationis, nequaquam cognitionis, 
imbecillitatem. Esse vero in rerum natura spatium, tempus, 
motus, numeros, materiem, tam firme mentibus omnium com- 
prehendi, quam quae firmissimis clarissimisque concludantur 
argumentis. Quid igitur faciendum homini? An omnia 
in dubium vocanda ] vigiletne necne 1 uraturne sive igni sive 
digitorum pressu extrinsecus? vel id ipsum duhitetne? denique 
sitne omnino. Non fieri potest, ut videtur, ut res eo dedu- 
catur; itaque Pyrrhoneum perfectum et absolutum, qui de 
omnibus plane rebus dubitaret, nunquam exstitisse arbitror. 

(27)6. Illud autem musicis animadvertendum est, con- 
centus vim ac voluptatem sonis quibusdam, aliis alii populo 
propriis, teneri ; neque ipsum per se consistere sed ad audien- 
tium aures referri, itaque quod illi dissonum huio concors 
videri posse ; pari autem ratione cum musicis tum architectis 
et pictoribus quin etiam poetis et oratoribus artem suam ad 
communem omnium sensum revocandam et dirigendam non ad 
exquisita quaedam artium ipsarum principia; hoc est, artes 
hominibus non homines artibus aptandos esse. Neque enim 
inventa est musica ut eos tantum delectet qui delicatiores in 
cantu flexiones falsasque voculas, sed omnes qui gratos ab 
asperis sonis omnino possint distinguere. 

(28) Oontempletur animo, cui curae est res naturae con- 
siderare, solem in coelo orientem et jam varia sua munera 
largiturum. Animadvertat quam quidquid sit usquam homini 
vel laboris vel oblectationis radiis ejus iUustretur; quam omnia 
quae vita et motu sint praedita, vim ejus benignam et sentiant 
et ostendant. Quae beneficia cum didicerit quotidie in omni 
parte terrarum in omni coelo per omnes temporum vices reno- 
vari, pro comperto habet solem ilium ob id ipsum factum esse 
ut haec tam varia dona hominibus distribueret. 

(28) contd, Ubi videt solis orbem et Stellas, sive efrantes 
sive fixas in aethere, aequabiliter librari, ibi potestatis signa 
esse; ubi ut haec efficiantur, omnia miris aptari modis, ibi 
prudentiae esse signa concludit ; simul ea quae efficiantur bona 
esse et ipse sentit et caeteros consentire videt. Itaque ex 
hujusmodi testimoniis, natura ipsius cogente, adducitur ut 
concludat ubi potestas sit adhibita ibi potentem aliquem, ubi 
prudentia, ibi prudentem, ubi benignitas ibi benignum aliquem 
necessario exsistere. 

(29) Accedit quod pauci vel prudentes vel sibi constantes 
reperientur, nisi qui aliquando ex hac hominum frequentia 
se receperint, ut res suas secum otiose contemplentur. Qui 
temere et inconsulte vivunt nou possunt in horam carere peii- 
culis: itaque adhibenda est vitae ratio, ut caveantur mala, 
corrigantur peccata, exitus'rerum futuri perpendantur. Ad 
haec autem cogitando opus est; ad cogitandum solitudine; 
quam qui interdum amplexus erit, is non solum sanctior fiet 
et justior et prudentior, verum etiam honestis vitae gaudiis 
conditioribus fruetur; ad quae firmanda vicissitudine aliqua 
omnino opus est; nam si quis aliquantulum temporis ita in 
hortis vel in lectulo solus consumpserit, magis eum denuo 
delectabunt circuli et convivia, ut esurientem cibus vulgaris, 
condimento ex fame addito. 

(31) Esto id quidem, mi Brute, sed eam certe voluptatem 
nequaquam a litteris abjudicaveris, quod consensus animorum, 
quod amicitias excitant et conciliant; quae quidem efficiunt 
ut homines immensis marium spatiis et ipsa temporum longin- 
quitate semoti, tamen invicem manus porrigant, ut qui ex 
animo vere fratres sint. Quidi si qui de Kepublica idem 
sentiunt severiore societatis vinculo astringi semper putantur : 
quanta porro eonim debet esse conjunctio qui in gravioribus 
rationibus quam quae in civitate tractanda contineantur, con- 
sentiant? — qui, quod fortasse majus est, intima ilia cogita- 
tionum sermonis voluntatis comraunitate utantur, quae est 
per se ipsa vera ac perfecta amicitia. Ita vero cum iis animo 
conjunctissimis esse licet quos oculis nunquam aspexerimus, — 
qui si e longinquo forte domi nos visant, et lingua et veste 
peregrina utentes, continue pro veteribus amicis salutentur, ut 
quorum mores intimi jam magna ex parte nobis noti essent et 
perspectL 

(35) Nihil fere in majus commovet ut in artibus studiis- 
que, quae summi apud homines vulgo habeantur, ipsi aliis 
praestemus, quam quae natura omnibus ingenerata est gloriae 
aviditas ; quae, quamvis si nimia sit in vitiis fortasse ponenda, 
haudquaquam ideo suppnmenda est. Atque haud scio an 
nonnulli philosophi acrius aequo eam excidere studuerint; 
quae natura ideo ingenita est ut jacentes animi facultates vi 
quadam intima suscitet et apud generosissimos maxime semper 
valet. Inter Bomanos quidem clarissima quaeque ingenia hoc 
stimulo videntur quam maxime concitata f uisse. Qua cupidi- 
tate Oicero, notus omnibus cum doctrina tum in patriam bene- 
ficiis, incredibilem in modum exarsit. Nam a Lucceio, qui 
aequalium annales conscribebat, vehementer contendit ut in 
consulatu suo omando et summam operam studiose coUocet et 
quam celerrime opus conficiat, ut aliqua saltem ex parte fama 
sibi a posteritate debita vivus perfruatur. Haec cupiditas 
magni sane animi erat, nimia tamen eoque culpanda; neque 
temperare sibi potest quominus rerum scriptorem exoret ut 
leges historiae negligat* et in laudando fines ipsos veritatis 
transeat b. s., and n. 

* Cf. Cic. Ep. in Div, v. 12, 3. 

(36) Illud fere omnes mirantur, quod ex tot millibus 
hominum ne duo quidem inter se facie congruant ; verum mihi 
quidem contra mirandum esset, si congruerent omnino duo. 
Si quis enim cogitaverit secum tot miUia verborum ex viginti 
quatuor tantum litteris temere ac sine arte composita esse, 
lineamenta autem in unius hominis figura sexcenta describi 
posse, fatebitur necessitate quadam effici banc oris diversitatem, 
cum vix fieri possit ut tot diversa in duabus figuris omnia 
coeant, ita ut altera sit alteri prorsus similis. Si pictor aliquis 
vel mille hominum facies temere adumbraverit unaquaeque 
videbitur a ceteris discrepare; neque si maximam idem in- 
sumpserit operam in uno quodam exemplo referendo, non 
inhaerebit aliqua dissimilitudo operi ; perfectissimum enim est 
in omni genere quod nobis proponimus exemplum; neque id 
vel exsuperando attingimus, quia in eo ipso latius efferimur 
neque veram imaginem ex omni parte adsequimur. Itaque fit 
ut rerum et hominum inter se similitudines neque Naturae 
varietati quicquam detrahant, neque Dei opera misceant et 
confundant; cum in simillibus rebus, quae maxime inter 
se consentire videantur, diversitas quaedam et discrepantia 
appareant. 

5—2 



Philosophical Extracts* 69 

(36) contd, Hujusraodi est hominum bum Deo similitudo, 
a quo mirum quantum distamus in lis ipsis in quibus similes 
ejus sumus. Neque enim fuit unquam res ulla alii rei tarn 
similis, ut ex omni parte congruant, neque insinuet se diversitas 
aliqua quominus eaedem fiant ; aliter enim duo quaedam cum 
similia turn unum aliquid et idem efficerentur, id quod non 
fieri potest. 

(37) Omnium artium — ut de humanis homo loquar — rex 
et princeps est poeta. Neque enim viam modo ille, sed tantam 
viae amoenitatem aperit, quanta possit quemvis ad ingredien- 
dum allicere. Immo, tamquam per pulcherrimum yinetum 
iter facias, racemum tibi ingredienti in manus defert, cujus 
sapore plenus aveas ulterius progredi. Neque ille ex ambagi- 
bus orditur, quae marginem libri intei'pretationibus illinant 
et memoriam dubitando gravent : sed cum verbis vel numerosis 
ipsis vel ad numerorum illecebras accommodatis fabulam quoque 
offert, quae pueros a ludo, camino senes eliciat : et cum nihil 
tanti prae se ferat, animum tamen a vitio ad virtutem ccm- 
vertendum sibi proponit: sicut infantibus medicinas saluber- 
rimas hauriendas suaseris quarum ' saporem dulciore quodam 
viceris. H. 

(38) lam vero alia ratio baud scio an prohibitura sit quo- 
minus infortunia arrogantius interpretemur, quod quaenam 
bona sint quaenam mala nemo potest praesentire. Quot enim 
casus in calamitatibus positi iis quibus acciderint in salutem 
et emolumentum conduxere. Porro quot frustra et praeter 
spem habita is exitus cousecutus est unde calamitas averte- 
retur. lam si liceret rerum omnium eventus introspicere 
fidenter sane praemia divina et supplicia auderemus dignoscere. 
Si quis contra id, quod inchoatum et non nisi ex parte aliqua 
viderit, dijudicare velit, nu]lam habet excusationem hujusmodi 
temeritas et stultitia. Quo in genere ut caute progrediamur 
docent quae de Bitone et Olitobo traduntur. Ferunt eos 
juvenes matris, sacerdotis Junoniae, currum solemni quodam 
sacrificio, ad fanum duxisse cum forte abessent ii quorum id 
esset ministerium. Itaque matrem, hac liliorum pietate per- 
culsam, a Dea precatam esse, ut illis praemium daretur quod 
maximum homini posset dan; post somno oppressos, mane 
inventos esse in fano mortuos. Quisnam hujusmodi eventum 
non interpretaretur tamquam paenam infemi numinis, si impie 
rem gerentibus accidisset ? R. s. 

(39) Incidi apud Aelianuin in miram fabulam qua delphini 
in puerum narrator amor. Cum enim hie, puer sane f ormosior, 
cum aequalibus in litore lusus et natationes iniret, solebat 
delphinus, ejus praeter caeteros studio captus, una familiariter 
natare; puer, primo trepidans recedere, mox usu conjunctus 
natando certare, interdum tergo insilire, equitantis modo, et 
longius in altum evehi, inde terrae redditus deponi ante oculos 
populi qui ex vicina urbe confluebat. Hoc saepius fieri dum 
tandem accidit ut pueri delphino adhaerescentis ventrem spina, 
quae illi piscium generi in tergo inest, erecta secaret et vitam 
eriperet. Delphinus qui id factum et ex graviore insidentis 
onere et ex aquis sanguine rubentibus sentiret, cum ad terram 
quam celerrime reversus puerum mortuum in litore deposuisset, 
ipse continue e luctu ibi juxta exspiravit. 

(41) lis quidem institutus erat disciplinis unde maximus 
apud senatum evasurus esset orator. Objiciunt sane multi — 
nescio an non omnino injuria — ^his litteris et disciplinis quibus 
liberalissimi cujusque primi fere imbuuntur anni, quod impedi- 
mento sint, quominus patrius cuique pemoscatur sermo, neque 
raro inveniatur bona indole praeditus adolescens qui Latine 
tanquam alter Cicero scribat, Anglice quae sentiat neque pure 
neque dilucide neque graviter possit exprimere. Is vero 
novam bis studiis rationem attulerat, unde in Anglica etiam 
oratione, cum summam verba inveniendi copiam, tum miram 
recte ea coUocandi scientiam sibi comparavit. Solebat duo 
tresve paginas ex Graeco aliquo vel Latino scriptore, ita per- 
lectas ut sententiam penitus mente comprehenderet, statim 
Anglice pronuntiare. Qua exercitatione quotidie per decem 
annos usus, non mirum est si adolescentulus, baud mediocri 
ingenio, facultatem, quam nemo fere alius, adsecutus est, verbis 
lectissimis et optime dispositis quaecumque cogitaret subito 
exprimendi 

Imprimis oblectabat contiones in contrarias partes habitas 
inter se conferre et scrutari minutius, quo magis notaret quae- 
nam ex alterius ai*gumentis refelleret alter, quae declinaret, 
quae plane praetermitteret. Neque ex libris tantum banc 
tanquam gladiatoriam feriendi et repellendi artem eo tempore 
discebat. In ipsa Curia, — licebat enim quoties apud suos 
erat, — gravissimis consultationibus frequens aderat ; [quas non 
modo cum studio ac voluptate, sed cum judicio et intelligentia 
intentius audiebat, quemadmodum nobilissimi alicujus ex col- 
legio medicorum, s<»dpellum in re difficili adhibentis unam- 
quamque manus fiexionem diligentissime observant discipuli.] 



IV. ANECDOTES AND LETTERS. 



A, 1. lactanti cuidam quae vnlnera adverso ore ac- 
cepisset, Caesar, qui ignavissimum eum esse cognovisset^ 
"Cave," inquit, "respicias iterum dum fugias." 

A. 2. Cicero, cum in coena anus quaedam de aetate 
sua loqueretur tanquam quadraginta tantum annos nata esset, 
et amicus in aurem insusurrasset baud dubie eam, quamvis 
quadraginta iUos annos prae se ferret, plures complevisse, 
respondLt ''Non possum equidem non credere mulieri, quae iam 
decem annos constanter idem mibi dixerit." 

A. 3. Bias, cum naviganti ei maxima esset orta tem- 
pestas, et nautae, bomines impii et nefarii, Deos invocarent, 
" Silete," inquit ; " cavete ne sciant vos bic adesse.*' 

A. 4. Aegrotanti graviter cuidam cum amicus quanto 
esset in perictdo affirmasset, et instaret ut medicum arcesseret, 
ille, " Non tanti est," inquit, " si enim moriendum est, otiose 
malim mori.'' 

A, 5. Diogenes, qui res Macedonum ex bumili et ignobili 
statu iam in amplissimum provebi viderat, cum iam moriens 
rogatus esset quomodo bumari vellet, " Prona,'* inquit, " facie ; 
video enim omne quod sursum sit mox deorsum fore, quo facto 
me etiam ita recte fore situm." 

A, 6. Cum patronus quidam, admodum iuvenis, tum 
primum in iudicio ad causam agendam surrexisset, et metu 
balbutiens identidem dictitasset *' Miserrimus bic cuius causam 
defendo," — is qui quaestioni praeerat, "Perge," inquit, "bactenus 
enim tibi omnes adsentimur." 

A. 7. Lessingias cum aetate jam provectus esset saepe 
se totom cogitationibus dedebat adeo ut interdum ubi esset 
et quicum loqueretur plane oblivisceretur. Hie cum vespere 
ad domum suam reversus esset et pulsanti ei ostium ancilla, 
quae ex fenestra speculata ob tenebras figuram hominis non 
agnoscere potuerat, dixisset "erum non domi esse," "Bene est," 
inquit, " alio die eum visam." 

A, 8. Cum Gallo cuidam uxor de arbore in horto suo se 
suspendisset, complures vicini ad consolandum eum venerunt ; 
quorum unus, qui uxorem ipse nuper duxerat, cum arborem 
ipsam impense petiisset ut videre liceret et aliquamdiu tacite 
suspexisset, "Ainabo te," inquit, '<da mihi ex ea quos seram 
surculos." 

A, 9. Antigonus cum quidam ei dixisset hostes multitu- 
dine jaculorum solem ipsum obscuraturos, " Bene est,'* inquit, 
'* ut in tanto calore ; in umbra enim pugnabimus." 

A. 10. Imperator quidam cum Helvetii ei decretum esse 
nuntiassent ne telum intra fines suos conjicere liceret, " Parvi," 
inquit, '^refert ; facile enim extrinsecus supra fines jaculabimur." 

A, 11. Gyges cum ei scisdtanti ex Apolline Pythio quis 
mortalium felicissimus esset, responsum esset <'Aglaum," mul- 
tum miratus, ut qui sperasset fore ut ipse in hoc genere nomi- 
naretur, impense studebat quis Aglaus iUe esset exquirere; 
quem tandem saepissime percontando et investigando invenit 
colonum quondam esse obscurum qui in horto et agello prope 
casam suam colendis aetatem omnem degeret. 

A. 12. (a) Cum amici duo ab astrologo, quem consulue- 
rant, moniti essent fore ut hie contusus, iUe in aquis haustus, 
periret, et quidem brevi postea alter ex iis in mari intenisset, 
alter prorsus noluit prae metu foras exire ; sed mox ipse etiam 
tecti concidentis ruina oppressus est. 

A, 12. (6) Cum narraret quidam et patrem sibi et avum 
et proavum in man periisse, monitus ab alio, qui astabat, ita 
cavendum, si saperet, ne ipse in mare iret, "Et tibi," inquit 
^'ubinam pater et avus et proavus mortui sunt ]" at ille, "Ni- 
mirum in lecto." Tum alter, ^'Ita tu cave" inquit, ''si sapias, 
ne in lectum eas." 

A, 17. Praefuit legationi Menenius Agrippa, qui, cum 
mtdtis precibus et multis argumentis causam senatus defendis- 
set, in fine orationis priscam illam fabulam rettulit; olim mem- 
bra bumani corporis contra ventrem conspir^sse quod quietem 
ignave carperet, ipsa autem interea, ut is voluptatibus frueretur, 
maximo conficerentur labore ; ventrem contra cum risu stulti- 
tiam eorum coarguisse, quae nescirent cibum, ut totum in ven- 
trem recipi, ita inde in omnes corporis partes concoctum reddi ; 
**Neque aliter, cives," inquit "vobis cum patribus res se habet, 
quorum consilia et imperata, vobis omnibus pariter necessaria 
et utilia, salutem toti rei publicae corpori impertiunt." 

A, 18. Plutarcbus et Oicero multa memorabilia tradi- 
derunt a Themistocle dicta. Is, cum Simonides ei artem 
memoriae poUiceretur, ** Oblivionis *' inquit "malim tradas; 
memini enim saepe quae nolo; oblivisci non possum quae volo." 
Idem cum Seriphius quidam dixisset eum ob patriae non ob sua 
merita splendorem adsecutum, "Ita est," inquit, "neque enim si 
ego Seriphius essem, nee tu, si Atheniensis esses, clarus unquam 
fuisses." 

Filiam suam, quam duo cives petebant, alteri, probato viro, 
potius quam ditiori coUocavit; "malo enim," inquit, "virumqui 
pecunia egeat, quam pecuniam quae viro." In hunc enim 
modum salse et acute saepius loquebatur. Filium suum, cum is 
ut apud matrem ita per eam apud ipsum plurimum valeret, 
cum risu dixit maxime omnium in Graecia pollere; '*Graeci 
enim," inquit, " Atbeniensibus, Athenienses mihi, ego matri 
ejus, mater autem ei paret." 

A, 19. Diogenes ab Alexandro, qui eum ad visendum ve- 
nerat et forte apricantem offenderat, comiter rogatus ut diceret 
si quid opus esset " Tantum," inquit, " ut paullulum a sole ab- 
eas." Alexander autem, admiratus se tam parvi haberi, dixisse 
fertur, cum intimi ejus qui aderant philosophum ut portentum 
et monstrum ludibrio baberent, "Ego vero," inquit, "nisi Alex- 
ander essem mallem esse Diogenes." 

A. 20. Fenmt Simonidi olim Pharsali in Thessalia caenanti 
apud Scopam, cujus in honorem carmen scripserat quale in ea 
aetate victoribus componi solebat, cum Scopas se partem 
tantum mercedis pactae daturum affirmasset, partem a Dios- 
curis ob laudes cum iis communicatas petendam, nuntiatum 
esse duo juvenes equis advectos extra ostium eum majorem in 
modum desiderare; ilium autem nuntio excitum egressum esse, 
et ibi quidem neminem vidisse ; sed postea regressum, inven- 
isse triclinium, ubi caenavissent, corruisse, et Scopam cum 
caeteris convivis ruina oppressos. Inde primo propinquos 
membra oppressorum disjecta requirentes non posse dis- 
cemere; sed Simonidem memorem quo quisque discubuisset 
ordine, corpora tandem suis quodque reddidisse. 

(21) Atbenis olim, dum nescio quae fabula dabatur, senex 
quidam serius theatrum ingressus nusquam locum invenit; 
qu^n cum haerentem et perturbatum animo viderent adoles- 
centes plures qui spectabant, adnuebant ei tanquam locum 
inter se daturi; sed quoties ille per turbam aegre enisus adven- 
isset, per jocum conferto sedebant ordine, ita ut ludibrio toto 
consessu haberetur. Et continuabantur ludus et jocus omnia 
per subsellia qua sedebant Athenienses. 

Erant tamen his ludis certae sedes peregrinis assignatae: 
quo cum senex timide accessisset, Lacedaemonii qui ibi certo 
in loco consederant, omnes ad unum consurrexerunt, et maxima 
cum observantia eum apud se sessum receperunt. Quod factum 
cum Athenienses ut qui illos honeste, se pravissime agere subito 
agnoscerent, maximo clamore et plausu prosecuti essent, cla- 
mavit senex '< Athenienses scire quae recta essent, Lacedae- 
monios focere." 

(22) Kescio an nihil jucundius in doctrina sit quam quod 
inde fructus dignitatis et auctoritatis percipit senectus, viris 
quidem plerumque quo magis aetate eo magis gravitate pro- 
gi*edientibus, ut qui ob ea quae comparaverint ingenii lx>na 
honorati, ob ea quae impertire possint acceptissimi sint Quodsi 
vita in longius quam vis animi producta fuerit tamen corpus 
ipsum ob eas quae olim inerant facultates in honore habetur. 
Mulieres autem ut iniqua disciplina institutae, cum omnia in 
aleam et tanquam unum talorum jactum dederint, cum flore 
aetatis caetera etiam perdunt. 

A, 23. (a) Diagoras, Atheos iUe qui dicitur, cum in 
Attica nave olim veheretur et, tempestate maxima orta, vec- 
tores ei dixissent non injuria sibi illud a Dis supplicii loco 
accidere qm ilium hominem scelestum et nefarium in eandem 
navem recepissent, caeteras naves eadem procella laborantes 
intueri jussit, quaesivitque num in unaquaque earum Diagoras 
veheretur. 

A, 23. (6) Bion, qui Deos esse negabat, cum in portu 
quodam apud aedem Neptuni plurimae ei tabulae pictae 
ostenderentur eorum qui votis deo factis vim tempestatis 
efiugissent, et rogavisset quidam " Tu vero quid hodie censes ? 
Nonne fateris tandem Deos aliquid valere ?" "Sit ita sane," in- 
quit, "sed ubinam sunt ii picti qui votis factis in mari perierunti*' 

A, 24. Simonides, cum quaesivisset ab eo tyrannus Hiero 
quid aut quale sibi videretur deus, deliberandi sibi septem dies 
postulavit et eo tempore exacto quattuordecim, post illos 
quattuordecim mensem totum insuper postulavit. Quod cum 
admiraretur Hiero " Quanto diutius considero,'* inquit, " tanto 
mihi res videtur difficilior." 

A, 25. (a) Cum peregrinus quidam inter coenam saepius 
in controversiam vocaret essentne Di qui res humanas con- 
silio regerent, Sidneius, qui satis clare animadverterat eimi 
mensis adpositis admodum delectari, "Nonne fatendum est," 
inquit, ** ferculum istud et singularis ingenii et curae impensae 
indicio esse." Tum ille "Praeclare quidem ut nihil unquam 
melius." Hie Sidneius "Quid ergo? num audeas porro negare 
coquos esse?" 

A, 25. (6) Primum igitur horologium illud intuenti 
occurrit, necessario exstitisse, operis tanquam causam et origi- 
nem, aliquem artificem, qui et sciret qua machinatione id 
moveretur et ipse in quos usus adhiberetur commentus esset. 
Quod si iterum idem consideranti apparuerit illud ordine 
et cursu suo alterum horologium sui simile parere, num 
statim, mutata sententia, ex contrario concludendum erit nulla 
omnino in eo opere artis et prudentiae signa esse, cum caete- 
ris signis nihilo minus adparentibus accedat jam ultimum 
illud et perfectissimum artificium? Itane vero disputari potest 
ut non absurde concludatur 1 Tamen hoc defendunt qui Deos 
esse negant. Si quid enim in horologio aiiie, si quid consilio 
factum, simile etiam in naturae operibus adparet. 

6 

K 28. s. V. B. B. Ego valeo sicut soleo, id est male: 
nescio an paullulo deterius quam soleo. Nihil erat novi quod 
ad te scriberem; et sciebam quidem, si quid acciderit, te plerum- 
que a tuis certiorem fieri solere. Heri Chrysem conveni qui 
causam adtulit cur te non immemorem putarem mei ; salutem 
enim verbis tuis mibi nunciavit. Tene vero ex pudore a 
scribendo abhorrere ! praesertim ad me, tanquam non prope 
domesticum jam fiictum, et futurum etiam. Yalde enim te 
amamus nosque a te amari cimi volumus tum etiam con- 
fidimus. Dunelmo prid. Id. Januarias. 

K 29. 0. A. SiDNEio Sal. Mirabar quid esset quod 
mihi litteras mittere intermisisses. Scribe aliquid quam 
primum, ut sciam ubi sis, quid agas, quid a nobis curari velis. 
Oogitari non potest quomodo hie omnia jaceant. Quod nisi 
ego cum agasonibus vel aliis ministris aliquando pugnarem, 
vetemus deversorium, ut aulam illam apud Tenisonem, occu- 
paret. Amabo te, Fabrum amiciim meum salutandi causa 
vise, et si qua re opus fuerit operam tuam ei nava; ita enim me 
etiam in gratia apud eum pones. Filiolae tuae salutem nostris 
verbis et suavia referes; fac sciat dulcissimam mihi salutem 
per te missam ab ilia. Item matri ejus dicas velim. Data 
X Kal. Oct. Aldemburgi. 

B, 30. 0. Basilo S. Tibi gratulor; neque minus ipse 
mihi; tu vero mihi scribe quid agas, et utrum fideliter et 
constanter nos ames, ut amaris. Oxonio, Septimo Idus Quintil. 

F, 31. Petrus Franco Suo S. Tantum quod ex vil- 
lula nostra veneram cum mihi a te litterae redditae sunt. 
Erat mihi gratissimum, quod scribis, tanti a te aestimari con- 
suetudinem vitae victusque nostri ut illam domum sumere 
velis, ut prope me vel mecum habitare possis. Video enim 
quid mea interfuturum sit, quid utriusque nostrum. Amabo 
te, rescribe; et quando te expectem fac me certiorem. a. d. 
Ill Non. Sextil. I^dis. 

K 32. RiTSONUS Arturo Suo S. Scito portenta et 
miracula, ut aiunt, nulli unquam defutura aetati, cum ego 
binas a te litteras eodem fere exemplo uno die acceperim; 
quod ipsum mihi argumento erat sollicitudinis tuae. Intel- 
lexi enim te vereri ne priores illae ad me non perferrentur. 
Quod hoc librarii manu scriptum est ex eo judicato quantis 
distinerer negotiis. Librarium enim scito me semper adhibere 
quoties causis et judiciis districtior sim. lies tamen tuas 
quantum licebit curabo et brevi rescribam. Dat. ex Aede 
Londin. viii Idus Mali. 

6—2 



Anecdotes and Letters. 85 

E, 37. Selina Filio Suo S. Libenter tuas litteras 
legi, quibus scribis te minimo cum labore aliquantum pro- 
fecisse in variis illis pensis conficiendis quae ob praemia pro- 
posita susceperis. Scio tibi maximam esse scribendi facili- 
tatem, et libentius te decern fundere poemata quam unum 
comgere; sed velim teneas non prime impetu ad summum 
perveniri et si quid scripseris, animo retractatum aliquantum 
emendari. Secreta igitur frequentanda loca, ut singula quae- 
que tecum excogites ; neque labori vel tempori parcendum, ut 
quam perfectissimum fiat quodcunque institueris; quo facto 
caetera sunt dis aequo animo permittenda. Mire mihi semper 
placuit quod nescio quis veterum pbilosophorum amico re- 
spondit qui casum ejus miserabatur, quod quamvis optima 
merito non ei, ut caeteris minus dignis, munera Di sua largi- 
rentur; "Pergam tamen" inquit "optime de iis mereri:" id 
quod tu etiam^ mi carissime fili, velim facias. Ama nos et 
vale. Londino, a. d. v Kal. Jun. mdcccxiii. 

B, 38. Cabolus Arturo Suo S. Accepi gratissimas tuas 
literas quibus rationem tuorum in secessu studiorum descrip- 
sisti. Quod quereris te hebetem inde et pigrum in coUoquiis 
fieri potius quam cogitationum et verborum copia augeri, id 
accidere potest ex eo quod in idem semper studium nimium 
incumbisj ut enim corporibus ita animis vario tanquam cibo 
opus est, quemadmodum et terrae variis mutatisque seminibus 
reficiuntur ; vel quia plus aequo sumis, id quod animum non 
minus quam corpus praegravat. Sed utcunque res erit, non 
mirum est si magis lepidi ac festivi saepe sunt ii qui fere 
nihil, quam ii qui multa legunt, neque est cur ob id animum 
demittas. 

In omni enim genere vitae ut aliquid vere bonum et man- 
surum efficiatur necesse est tanquam tirocinium ponere, et, neg- 
lectis in praesens emoluments, copiam usus et doctrinae in fu- 
turum providere. Ad haec opus fortasse erit ut ingenii finictus 
et aetatis partem expensam in occulto colloces, velut agrico- 
lae bona frumenta in terra condita relinquunt, confisi eadem 
duplici mox foenore redditum iri ; quibus ita, tanquam num- 
mis, collocatis, minores in tempus quas vendites opes vel 
facultates animi babebis ; sed illud contra erit ut scias ita, ut 
in thesauro, reponi tibi copias unde postea si quid opus fuerit 
promas; et id doloris aberit quod saepe iis accidit, qui, cum 
primoribus tantum, ut aiunt, labris literas attigerint, mature 
salsi et aciiti censentur, posterius tamen, magis in singulos 
annos et promissis auctis et fide imminuta, conturbant tandem 
et tanquam decoctores in columna proponuntur. Dat. Eboraci 
prid. Non. Sextiles. 

K 39. SiDNEius MujuiAVO Suo S. Quod nullas ad te 
litteras dedi, noli putare me non gavisum esse audito quam 
prospere tibi et Jeffi-eio res evenisset ; quod contra summa me 
laetitia affecit. Di quidem feruntur sapientes viros cum 
aliqua calamitate conluctantes libenter spectare: et, si libet, 
suae illi oblectationi consulant: ego vero sapientes maJo videre, 
jam pugna confecta, ea auctoritate et ea gloria fruentes quam 
ob longos labores et praeclara merita jure sibi vindicare pos- 
sint. De Florentino undecimo Kal. Dec. a.d. mdcccxxxii. 

U, 40. SiDNEius Graiae Suae S. P. D. Cum has lit- 
teras mea manu scriptas denuo ex tam brevi intervallo acce- 
peris, pigebit plus quam velles egisse, obiecta mihi pigritia: 
enimvero non poteram mihi temperare qtiin aliquid de bellis 
tibi scriberem. Per deos immortales obsecro, ne nos in alte- 
rum abripias bellum, iam diu defessos et enecatos pro tota 
Europa, pro humani generis salute propugnando. Mihi ipsi 
tandem paulisper consulendum est. Hispanorum sane et 
Graecorum vicem doleo; ludaeorum fortunas defleo; neque 
aequo ferre possum animo vel Bagadenses vi oppresses, vel 
Sandivicios iniquissima dominatione afflictos; iam vero Aegyp- 
tiorum status parum placet; nee Tibetanis bene est. Quid 
tum? mene pro his omnibus arma oportet sumere? et, miseriis 
iniuriisque toto terrarum orbe flagrantibus, duodecim tabu- 
larum et communis iuris quasi propugnatorem fieri, conscriptis 
assidue militibus et comparatis classibus, quo magis boni ac 
beati sint homines? Vix tandem Europae pacem concilia- 
vimus, et iam mutuis hinc caedibus perituri videmur. Procul, 
obsecro te, sit bellum ; jaceat eloquentia ; dominentur lentitudo 
et socordia, sui amor, prudentia et utilitatis vel ut ita dicam 
calculorum ratio; quodsi nobis alterum bellum suscipiendum 
fuerit, plane afiCwrov tjiuv ; liceat modo id mihi iuris reservare, 
ut bellum regi Danorum indicam — ob hanc solam causam, si 
te contumeliis vel Hovicianum tuum malo alGTecerit. Reipub- 
licae qui praesunt male ut semper consulunt: neque deerunt 
alii, si hos loco deturbaverimus, qui salutaribus consiliis et 
popularibus institutis non minus adversentur. Quae cum ita 
se habeant ad cenas me verto, in quibus cottidie magis callidus, 
minus tiro, minus indoctus fio, abiectis veteribus pueritiae 
meae opinionibus, excepto quod ad Hovicianum hospitium at- 
tinet ; in qua re eadem mihi seni atque puero placent. Ama 
nos et vale. Data Eboraci xi Kal. Mart. a.d. mdcocxxiii. 

E, 42. GuALTERUs ScoTus Jacobo S. Gratae mihi tuae 
literae sunt quas tanta diligentia ad me scripsistL Quod Sosii 
caeteris eodem pretio opuscula nostra vendunt, quo iis qui ante 
editos libros empturos se professi sunt, id haud dubie idcirco 
evenit quia primi emptores nee nisi tertia pars librorum ven- 
denda iis contigerunt : unde illud quod apud nos dicunt " occupet 
extremum scabies/' 

Neque hoc me latuit: immo ita fore praesenseram: irae 
autem bibliopolarum quas Tryphonis querelae aliquantum ac- 
cenderunt perridiculae sunt : et quod intentant, se libello ob- 
stituros esse, id fieri non poterit, si modo opusculo inerit quod 
popularem sibi auram conciliet: sin aliter, ne ipsi quidem remis 
velisque provehere potuerint. Rixas tamen illorum non te- 
runcii facio. A vulgi sententia, qua censetur opus illud parum 
jucunditatis in se habere, equidem haud dissentio : quamquam 
haud minore cura quam caetera erat scriptum — ^id est nulla 
omnino, et 

"Si male quid sartum est iterum sarsisse licebit." 

In hisce laboribus Atlantem alterum me fore praesto. 
Tune Cornelium usquam convenis? Velim cum eo agas si 
quid fuerit dubium de quo me ipsum praesentem consulturus 
esses. Vale. Dat. a. d. v Kal. Apriles. a.d. mdcccxx. 

APPENDIX. 

{Containing five additional translations and an 
index to the key,) 



Orat. 43. Nempe isti, ex humilitate animi populares, qui 
artificiosas caedis laudationes ediderunt, rapinamque institutis 
in honesti speciem adornarunt, seruitiiti tarn facile quani 
licentiae patrocinantur. Audaciores tamen — honeetiores paene 
dixeram — ex latronibus colla iugo tanta facilitate subdere non 
uolunt. Infinitam potentiam recordantibus displicet ac sordet 
quisquis inferior status, fatumque quoddam ex prioribus 
facinoribus ortum ad noua usque scelera impellit. Nullus illis 
in hac uita resipiscendi locus superest. Atrocissinio hominum 
iudicio ita proscripti, ut nulli antea mortales, tamquam rescissis 
a tergo pontibus non habent quo modo in humanam societatem 
refugiant. Somniis excitati per quae res publicas effutiebant, 
residente strepitu, qui auris ad misericordiam surdas reddiderat, 
semota ab oculis caligine, quae factorum foeditatem obuoluebat, 
inexpiabilis sceleris conscientia lacessiti, dum eos cottidie 
inspicere coguntur, qui sua opera aut coniuges aut parentis 
desiderant, ueris tamquam furiis uexantur atque lacerantur, et in 
nouorum facinorum turbas rapiuntur, si forte aut paenitentiam 
clamore uincant, aut, si sunt immaniores quam quos paenitentia 
torqueat, maledicta saltern hominum minus audiant. Huma- 
nitatem uindicantium iram dominando uitandam censent : 
usurpare autem potentiam non nisi per caedem nouere. Non 
concedit scilicet totiens haustus sanguis dira ilia potione ut 
carere possint. 

F. W. Thomas. 

Hist 17. Simul ea quae in concilio acta erant rumore per 
uicos serpserunt, exardescebat militum ciuiumque animus 
contra perfidum ducem qui eos prodiderat. Negabant multi 
ex ipsis tribunis centurionibusque se eius Sacramento diutius 
teneri. Nee deerant minantium uoces, confodiendura aliae, 
aliae ex moenibus suspendendum. 

Interpositis aliquot sollicitis horis, illucescente iam die (et 
hostis ductante Jacobo intra quartum miliariura iam erat) 
turbulentus ciuium coetus habetur. Erant qui praefecto 
perfidiam coram exprobrarent : ilium se iufensissimo hosti 
uendidisse, subsidium a rege missum ab urbe probibuisse. 
Flagrante quani maximum conuicio nuntiatur ab stationibus 
hostium agmen in conspectum uenisse. Edixerat Lundius ne 
dimicaretur : sed nihil in eo iam auctoritatis erat. Con- 
clamatum ad arma per duos fortissirnos milites, et tota urbe, 
uno im[)etu milites patricii opifices impulsi, ad muros con- 
currunt. 

F. W. Thomas. 



PhiL 27. In concentu quidem, sine fidibus ac tibiis seu 
cantu ipso et uocibus effecto, cum non nisi ex acutis sonis 
grauibusque constet, pro rata portione temperatis, tanta uis 
inest tantaque diuiniorem hominum partem afficit uoluptate, ut 
auimam ipsam aut esse aut in se continere harmoniam non 
nulli crediderint. Eius modi enim est ut nullam non aetatem 
delectet, nullam non deceat condicioneni : maestitiae non minus 
congruat quam hilaritati, pariterque res maximas grauissimasque 
agentibus, atque ab agendo quam maxime in otium recedentibus, 
possit accommodari ; ex eo quidem quod mirandam quandam 
in se habet vim et facultatem, quae altius quam per sensus fieri 
possit exprimit et repraesentat affectus omnis qui animo ingig- 
nuntur ; qua lege perstent, lesideant, augeantur : quo modo hue 
illuc uertantur, procedantque, et uarios motus atque mutationes 
patiantur. 

In Concordia denique uocum ipsa honesti ipsa praui imago 
atque effigies ita redditur ut mens per similitudines delectetur, 
quibus saepius iteratis adducitur ut res ipsas diligat expetatque. 
Hoc igitur genere carminum nihil pestilentius, nihil latins 
manat : illo contra ecquid ad bonum efficacius esse possit ? 

E. Lyttelton. 

PhU, 10. Fortius procul dubio mentis hominum semel 
uel bis collineatum quam saepiiis aberratum occupat : quo 
fonte deriuatur quidqiiid inanis superstitionis et credulae 
leuitatis est. Itaque baud absurde ab illo responsum est, cui 
pendens in templo quodam tabella monstrabatur, qua picti 
«rant, qui e naufragio salui uota soluerant : quaerentibus enini 
Anne tandem deorum nnmen agnosceret, *immo/ inquit, *ubi 
illi sunt picti, qui uotis nuncupatis nihilo minus demersi 
«untr Nee diuersa ceterarum superstitionum ratio, sine de 
Astrologia agitur, seu de somniis, de ominibus, de eis rebus, 
quae diuinitus accidere dicuntur, et similibus : quibus qui 
ineptiis gaudent, quae eueniunt, animaduertunt, quae aliter, 
licet hoc multo saepius fiat, praetermittunt ac neglegunt. 

F. W. Thomas. 

PhU. 34. Sibi uero placere commodum est, quod aliqua 
quidem ex parte stultum sapientemque pariter sequatnr; sed 
hac una in re ex omnibus, quae ad uitam attineut, solet hie 
oum illo exaequari. Stultus enim negotiis studiis sermonibus 
prorsus est impar ; itaque nisi ipsa nasceudi condicione coactus 
sit asperrirao labore uti, inutile tamquam onus terrae incumbit. 
Vnde fit ut banc morum suorum partem eleuari homines uel 
maxime doleant; exempla quidem flagitiorum perfidiaeque 
habemus amoto omni inuolucro et dissimulatione, inscitiae 
tamen et ineptiarum crimen aequo animo ferri numquam 
uidimiis. Velnt Dicaearchus Macedonum imperator, quem 
auctor est Polybius aperte aras, alteram impietati, iniustitiae 
alteram statuisse, ut toti humano generi bellum denuntiaret; 
sX ipse tamen, credo, stulti appellatione commoueretur, et pro 
tam graui crimine quo modo poenas posset sumere deliberaret 
Nulla sane nisi parentum cum liberis coniunctio, quam maxime 
omnium stabilem et ad soluendum difficilem natura ipsa effecit, 
fastidia his moribus enata sustinuerit. Amor quoque, qui in 
fallacis ingratos malignos infidos remanere potest, si modo 
haec culpa nobis cognita fuerit atque innotuerit, extemplo 
interit; cui animi affectui neque deformitas neque senectus 
tam est exitiosa. Ita deter rentur qui sibi proposuerunt cum 
facultates ad consilia uel coepta suscipienda plane inualidas, 
tum infinites errores et in agenda uita imbecillitatem. 

J. S. Reid. 

